ועדת הפנים והגנת הסביבה, כנסת 25, פרוטוקול מספר 25, 2023-03-15 00:00

יעקב אשר: בוקר טוב לכולם

יעקב אשר:  אני פותח את ישיבת הוועדה

יעקב אשר:  על סדר היום: תפקידה של קרן הניקיון ותרומתה לטיפול בפסולת

יעקב אשר:  אני שמח ומודה לשרה, שהגיעה למרות שזה לא היה מתוכנן

יעקב אשר:  אם זה היה מתוכנן, היינו מנקים קצת יותר, אולי מכינים את המקום יותר

יעקב אשר:  אבל זה רק מראה שבאמת הנושא הזה הוא בחשיבות עליונה אצלה, ואני שמח

יעקב אשר:  היו לנו כמה פגישות מקדימות, ואנחנו באמת מתכוונים, בתפקיד שלנו לפחות, ככנסת, באמת גם לבקר ולבדוק, אבל גם לתמוך במדיניות שתהפוך את הדברים שתכף נדבר עליהם, שלדעתי לא נעשו הרבה מאוד שנים בעניין הזה, במיוחד בכל הנושא שנקרא "קרן הניקיון"

יעקב אשר:       המנכ"ל, בוקר טוב

יעקב אשר:  ראשי ערים, חברי הכנסת שנמצאים כאן

יעקב אשר:  אני אגיד כמה מילים בהתחלה, ואני אומר מראש, גם אמרתי לשרה

יעקב אשר:  בחלק הראשון אני רוצה להעלות את זה - - - הרי בכל דבר, כדי לדעת איך לעשות טוב, אתה צריך קודם כול ללמוד מה לא נעשה טוב עד הרגע הזה

יעקב אשר:  ועד הרגע הזה, מבחינתי, זה התקופה האחרונה

יעקב אשר:  ולכן, מה שנהוג בדרך כלל כשמגיע שר או שרה לדיון, נותנים לשרה קודם כול לדבר ולהציג את התוכניות והכול

יעקב אשר:  אני, במקרה הזה, בהסכמתה, נעלה קודם כול את הנושאים, את הבעיות, כדי להבין איפה הבעיות ומה צריך לעשות, ואז נשמע גם את התוכנית ואת החזון לעניין הזה

יעקב אשר:      אז אני רוצה לומר, מאחר שאני באתי מהרשויות המקומיות, יש פרס ניהול לתקין לרשויות

יעקב אשר:  אנחנו מכירים את זה, נכון? ניהול תקין נמדד הרבה פעמים אם חרגת מהתקציב או לא חרגת מהתקציב, האם אתה צובר גירעונות או לא צובר גירעונות

יעקב אשר:  אבל זה רק חלק אחד

יעקב אשר:  מפני שאם זה היה החלק היחיד, אז אני יכול להגיד שהקרן הזאת חייבת לקבל פרס ניהול תקין

יעקב אשר:  אין גירעונות

יעקב אשר:  לא מצטברים גירעונות

יעקב אשר:  כי אין פעילות

יעקב אשר:  וכשאין פעילות, אפשר לנהל כל דבר בלי גירעון, בלי כלום, והכול בסדר

יעקב אשר:  והכסף שוכב בצד ומחכה ליום אחד שמישהו יחליט שצריך את זה לדברים אחרים, וילווה את זה, מה שנקרא, ברצון או בששון

יעקב אשר:       וכשאנחנו מסתכלים באמת, ולכן היה חשוב לי, אין לי בעיה לתת ביקורת גם לשרים

יעקב אשר:  אבל אני בוודאי לא יכול לבוא לשרה ולהגיד לה מה קרה קודם

יעקב אשר:  אבל לכן אני חושב שהיא יודעת את זה לא פחות טוב ממני

יעקב אשר:  והמנכ"ל, שהוא באמת אדם שמגיע מהתחום וחי בתוכו, יודע את זה כמונו גם כן

יעקב אשר:      המצב הזה, שהקרן, אם אנחנו מסתכלים מה הקטן עשתה

יעקב אשר:  יש לה כל מיני מטרות, חינוך והדרכה

יעקב אשר:  זה מצוין, וצריך גם אותם

יעקב אשר:  אבל כשאנחנו מסתכלים על מטרות הקרן עצמה, הן בעצם לצמצם את כמות הפסולת המוטמנת

יעקב אשר:  ואנחנו רואים שהיטלי הטמנה עלו בכמעט, חסר תקדים, 900 ומשהו אחוז, אז אנחנו היינו בטוחים שבאמת הייתה ירידה דרסטית בהטמנה

יעקב אשר:  אממה – לא

יעקב אשר:  והסיבות, כפי שאנחנו רואים אותן כרגע מלמעלה, ובזה נתחיל היום בדיון – אין קצה לתהליך

יעקב אשר:  אין קצה, אין השקעה, אין מתקני השבה, אין שום דבר

יעקב אשר:  ואנחנו רוצים ומבקשים, הכי קל לטפל באיכות הסביבה או בדברים מהסוג הזה באמירות יפות, ובואו נשים איזה מס על משהו מסוים ולצאת ידי חובה ושלום על ישראל

יעקב אשר:  אין טיפול מערכתי

יעקב אשר:       ולכן אנחנו ננסה להתחיל ללמוד היום ולהוציא מזה את מה שצריך

יעקב אשר:  אני חושב שעל דבר אחד כולנו מסכימים

יעקב אשר:  לא יכול להיות שהפסולת תהיה מקור הכנסה למדינה

יעקב אשר:  המטרה היא להפוך זבל לכסף, ולא לעשות כסף מאי-טיפול בזבל

יעקב אשר:  זה מה שקורה היום

יעקב אשר:  זו מטרת העל, מבחינתי

יעקב אשר:  וכשאני מסתכל בנקודות שאנחנו אמורים לדבר עליהן, ונדבר עליהן היום, ותכף נשמע מה מבנה הקרן ואיך היא פועלת וכו'

יעקב אשר:  אבל אלה המטרות העיקריות

יעקב אשר:       ולכן יהיו לנו מספר רב של שאלות: מה הפרויקטים שהקרן החליטה לתקצב בשנים האחרונות, כמה תקציב הוקצה לכל פרויקט, האם הפרויקטים האלה הגיעו לידי מימוש

יעקב אשר:  חלק גדול מהתשובות כולנו יודעים להגיד כבר עכשיו בעל פה

יעקב אשר:  כמה מפעלי מחזור הוקמו עד היום באמצעות כספי הקרן, ואם כן, מה ההסבר של העלייה הדרמטית הזאת בהיטלי ההטמנה בלי שיש קורלציה לתוצאות

יעקב אשר:       עוד שאלה, בתחום הכלכלה

יעקב אשר:  אתם יודעים, אני לא כלכלן גדול, אבל שוכב כל כך הרבה כסף, גם מבקר המדינה כתב על זה

יעקב אשר:  יושב שם כסף שאם אתם לא משתמשים בו, לפחות תשקיעו אותו במשהו טוב

יעקב אשר:  המדינה הפסידה, לכאורה, מהעמידה של הכסף בחשבונות הקרן כמיליארד שקל

קריאה: מהשחיקה, אדוני היושב ראש

יעקב אשר: מהשחיקה, כמובן, אבל יש לי פה את מרכז ועדת הכספים, הוא איש הכלכלה שלי

יעקב אשר:  משהו פה לא טוב, לא נכון

יעקב אשר:  עכשיו, גם אם אנחנו רואים פעילויות שנעשו, הן תמיד פעילויות שלא קשורות לזה כמעט

יעקב אשר:  היה משהו בתקופת הקורונה, איזה סיוע לרשויות או משהו, שבאו ולקחו

יעקב אשר:  אין פעילות למטרות הקרן עצמה

יעקב אשר:  ופה אנחנו נצטרך לדעת מהמשרד איך מתכוונים לנצל את הכספים בעתיד

יעקב אשר:  אולי יש דרכים אחרות, מחוץ לקולות קוראים, שאנחנו מבינים שהקולות קוראים, לא כל כך עובד הסיסטם הזה

יעקב אשר:       בסוף, אחד הדברים שיצופו ויעלו פה הוא הנושא הזה של קומפוסט

יעקב אשר:  הרגולטור קבע במדינה שבעצם אין מה לעשות עם זה

יעקב אשר:  זאת אומרת, תפרידו, תפרידו, תפרידו, אין מה לעשות עם זה

יעקב אשר:  והדרך היחידה לעשות עם זה משהו היא כל מיני מתקני השבה שלא קיימים כרגע אצלנו

יעקב אשר:  עכשיו מה קורה? צריך להטמין את זה, נכון? אז באה רשות, עשתה הסכם עם חברה שעושה את ההפרדה והכול, הפרידו את הקומפוסט, ועכשיו מטמינים אותו

יעקב אשר:  אז גם על ההטמנה הזאת משלמים

יעקב אשר:  אז שוב הטמנו, אנחנו שוב מטמינים ושוב משלמים

יעקב אשר:  אז בשביל מה עשינו את ההפרדה, ומה הועילו חכמים בתקנתם

יעקב אשר:  ועוד שאלות רבות רבות רבות שנדבר עליהן בהמשך הדיון

יעקב אשר:       אחד הסימנים הראשונים שבודקים במשהו שלא מתנהל הוא שאין דיווח על מה קורה שם

יעקב אשר:  בזמנו, כשהוועדה דנה, כנראה בחקיקה שהייתה קשורה לכל הנושא הזה של הקרן, דובר על כל חצי שנה דיווח לוועדת הפנים ואיכות הסביבה של הכנסת, על פעילות החברה, על המטרות, על דוחות כספיים, על הכול

יעקב אשר:  אין דיווחים

יעקב אשר:  כמעט שאין

לירון אדלר-מינקה: דיווחים חצי-שנתיים לא מגיעים אף פעם

לירון אדלר-מינקה:  גם הדיווחים השנתיים מגיעים תמיד מאוד מאוד באיחור, ורק אחרי בקשות חוזרות ונשנות של הוועדה

יעקב אשר: וגם הממ"מ היה צריך לעבוד קשה מאוד כדי לאסוף נתונים, כי אין לנו אותם

יעקב אשר:  יש פה, גברתי השרה ואדוני המנכ"ל, יש כאן בעיה, אנחנו צריכים לפתור אותה

יעקב אשר:  אנחנו, כמו שאמרנו, נשמע בהמשך הדרך את הכוונות שלכם בעניין הזה

יוראי להב-הרצנו: יעקב, הדוח שיש לפנינו הוא מ-2021, נכון? אין נתונים ל-2022

יעקב אשר: יש נתונים שניסו - - - קצת, מממ"מ, נכון? הכול עד 2021

יעקב אשר:  תאמין לי שזה מספיק

יעקב אשר:  זאת אומרת, בוא אני אגלה לך סוד, לא קרה שום דבר דרמטי בשנה אחר כך

יוראי להב-הרצנו: איך נדע אם אין את הנתונים?     

יעקב אשר: תאמין לי, אין בשורות טובות, ולכן בוא נתייחס ל-2021 כאילו היא הייתה 2022, במקרה הטוב

יעקב אשר:      אז אני רק אבקש בסדר הדברים, קודם כול, בקצרה

יעקב אשר:  ממ"מ, לירן

יעקב אשר:  כמה נקודות כלליות – מהי הקרן, מה תפקידה וכו', והנקודות כפי שהופיעו גם בדוח שאני ראיתי

יעקב אשר:  בבקשה

לירן קוסמן: כן, לירן קוסמן, מרכז המחקר של הכנסת

לירן קוסמן:  אני אשתדל לא לחזור על מה שכבר אמרת

לירן קוסמן:  אז בקרן יש ארבעה חשבונות

לירן קוסמן:  החשבון העיקרי הוא חשבון היטלי הטמנה, שהוא כ-93% מסך היתרות בקרן

לירן קוסמן:  חוץ מזה, חשבון כללי, חשבון פיקדון וחשבון שקיות

לירן קוסמן:  חשבון היטלי הטמנה הוא מחולק, יש את החשבון העיקרי ויש חשבון שהוא רק לאזור של עיו"ש, שהוא מתנהל בנפרד

לירן קוסמן:       בסוף 2021 היתרות הכספיות בקרן, חישבתי אותן לפי מה שהוגש לנו, כ-3

לירן קוסמן: 1 מיליארד ש"ח

לירן קוסמן:  החוק מגדיר שהקרן צריכה להשקיע בעיקר במטרות של פיתוח אמצעים חלופיים להטמנה, והיא יכולה להשקיע עד 35% במטרות נוספות, שאלה דברים שהם לא הטמנה

לירן קוסמן:  פתרונות חלופיים להטמנה, כלומר בעיקר מחזור והשבה לאנרגיה

לירן קוסמן:       אז המטרות הנוספות, ב-2020, בגלל הסיוע החריג שניתן בגלל הקורונה לרשויות המקומיות, המטרות הנוספות חרגו והגיעו ל-50%, אבל ב-2021 הן היו 27%, שזה בהתאם לנדרש

לירן קוסמן:      שיעור הניצול הנמוך, כמו שאמרת, עד 2019 שיעור הניצול היה כ-39% מהיתרות של הקרן, וב-2020 באפן חד-פעמי, שוב, בגלל הסיוע לרשויות המקומיות בתקופת הקורונה, שיעור הניצול של ההכנסות באותה שנה היה גבוה, היו יותר הוצאות מהכנסות

לירן קוסמן:  אבל ב-2021 שוב חזרנו לדפוס הרגיל, שיעור הניצול של ההכנסות היה 44%

יעקב אשר: גם הניצול הזה שנעשה הוא לא הניצול לדבר המרכזי, שהוא בעצם חלופות להטמנה

יעקב אשר:  הלאה

לירן קוסמן: כן, ושיעור הניצול הנמוך מעכב את הפחתת ההטמנה, שזו מטרת הקרן

לירן קוסמן:  למרות שכמות הפסולת שעוברת למחזור עלתה עם השנים, גם כמות הפסולת שמיוצרת בישראל עלתה

לירן קוסמן:  עד 2018 הייתה עלייה בשיעור המחזור וההשבה, אבל מ-2018 אנחנו נמצאים בדשדוש, ושיעור המחזור נשאר על כ-24%

לירן קוסמן:       במדינות ה-OECD, לשם השוואה, שיעור המחזור הוא כ-60%, וגם כמות הפסולת לנפש שמיוצרת בישראל גבוהה ביחס ל-OECD

לירן קוסמן:  כשמסתכלים על זה ביחס לתוצר לנפש, ישראל היא יצרנית הפסולת הכי גדולה לנפש אחרי דנמרק

לירן קוסמן:       ההלוואות לאוצר בשנת 2022 הגיעו כבר ל-2

לירן קוסמן: 3 מיליארד ש"ח

לירן קוסמן:  מבקר המדינה העיר על זה שיש פה הפסד תשואה משמעותי

לירן קוסמן:  היתרות בקרן מנוצלות בהתאם לתוכנית האסטרטגית לטיפול בפסולת שהותקנה לאורך השנים, וכרגע התוכנית הנוכחית היא לשנים 2021 עד 2030

לירן קוסמן:  שלפי התוכנית, עד 2030, כל היתרה בקרן אמורה להיות מנוצלת

לירן קוסמן:      המטרות של התוכנית האסטרטגית, היא קבעה כמה יעדים

לירן קוסמן:  למשל, ששיעור הפסולת להטמנה לא יהיה יותר מ-20%

לירן קוסמן:  ש-54% מהפסולת תועבר למחזור, 70% מפסולת האריזות תועבר למחזור, הפחתה של 47$ בפליטות גזי חממה, ממשק הפסולת עד 2030

לירן קוסמן:       בדקתי את התשלומים שבוצעו במסגרת התוכנית האסטרטגית לטיפול בפסולת בשנים 2020 ו-2021, בסך הכול כסף חי ששולם, לא הקצאות, שולמו כ-134 מיליון ש"ח, והם הלכו להקמה של שלושה מתקני מיון של פסולת

יעקב אשר: מה קורה איתם? הם כבר עובדים? לפי הסכום אני מבין שלא

יעקב אשר:  שלושה מתקנים, איזה מתקנים? תחנות מעבר?     

לירן קוסמן: מיון

לירן קוסמן:  מתקני מיון

לירן קוסמן:  תמיכה בשתי חברות שמתמחות בפסולת

לירן קוסמן:  הקמה של מתקן השבה לאנרגיה במישור אדומים, וכל מיני תוכניות חינוך סביבתי

לירן קוסמן:      לגבי יתר החשבונות, חשבון כללי הוא החשבון היחיד שבו מנצלים את היתרה, שהוא משמש בעיקר לאכיפה סביבתית

לירן קוסמן:       יש גם את חשבון שקיות, אלה סכומים יותר קטנים, יש שם הכנסות של 40,000,000 ש"ח בשנה, אבל הוצאות מאוד נמוכות של פחות מעשרה מיליון

לירן קוסמן:  וחשבון הפיקדון

יעקב אשר: אז כמו שאנחנו מבינים מחוסר הפעילות הזה, בעצם בסוף, אין לנו פתרונות

לירן קוסמן: כן, רואים את זה בשיעור המחזור, שהוא מדשדש

יעקב אשר: באופן רגיל אני צריך לבקש ממנהל הקרן שייתן לנו תשובות מה היה בשנים הללו

יעקב אשר:  אבל מנהל הקרן הוא מנכ"ל הגנת הסביבה, שרק נכנס עכשיו

יעקב אשר:  יש מישהו מהנהלת הקרן שרוצה להסביר את האסטרטגיה?     בבקשה, חברי הכנסת, נתחיל

יעקב אשר:  אלון, בבקשה

אלון שוסטר: תודה רבה על המפגש, על ההזדמנות

אלון שוסטר:  תודה לשרה במכבדת אותנו

אלון שוסטר:  לחברי המנכ"ל שצמח בשדות הדרום

אלון שוסטר:  יש הערות בתחום הניהול הכולל וקצת הערות מהמקום שאני בא ממנו, מרכז המועצות, מרכז השלטון האזורי

אלון שוסטר:       אחת, אני חושב שבין המשימות הגדולות, לשנות את מטרות הקרן ולאפשר לקרן הניקיון לסייע בניקיון

אלון שוסטר:  זה לא רק ההתחכמות המילולית, הצורך לנקות את המרחבים הפתוחים, את השטחים הפתוחים, שהם בדרך כלל באחריות של המועצות, שהם כמעט 90% משטחי ישראל, חופי הים והאגמים והנחלים, אלא במשפך לטיפול בפסולת אנחנו צריכים להניח שבני ישראל משאירים פסולת, בקיצור

אלון שוסטר:  מפזרים פסולת – ביבשה ובים

אלון שוסטר:  באוויר זה נופל בדרך כלל

אלון שוסטר:  ומישהו צריך לעסוק בזה

אלון שוסטר:  והקרן היא יעד לעניין

אלון שוסטר:  יש בעיה

אלון שוסטר:  זה לא נמצא בין מטרות הקרן, וזה שינוי אחד מהותי שיש לעשות

אלון שוסטר:      הנושא השני, אני חושב שלנושא כל כך חשוב צריך להקים רשות מתאימה

אלון שוסטר:  רשות, כמו שבנושא הביוב, חבריי מהרשויות המקומיות יודעים, הוקמה רשות מסודרת, ביוב ומים, מקצועית, מפונה עם זמן, מתמקדת, לומדת מניסיון, עם ידע ארגוני שנצבר

אליהו (אלי) רביבו: בשביל לשמן יותר את המערכת ולגמור את התקציב

אלון שוסטר: אני חושב שברשויות הביוב והמים הוכח שהנושא הזה הוא חכם

אליהו (אלי) רביבו: שתאגידי המים מקיימים את עצמם בשביל להצדיק את הקיום שלהם?     

אלון שוסטר: אתה תוכל לומר את עמדתך

אלון שוסטר:  אני חושב שיהיה קשה מאוד לשפר את המציאות אם לא תהיה לנו רשות כזו

אלון שוסטר:  אני חושב שמכיוון שהרשויות המקומיות הן המבצעות המשמעותיות, בין אם זו רשות עצמאית, בין אם זה אשכולות, מן הראוי שבעלי הדעה יהיו בעלי המאה, ולהפך

אלון שוסטר:  בקיצור, לפחות 50% מהנהלת הקרן או ההתאגדות הזו צריכים להיות מהשלטון המקומי

אלון שוסטר:  היום יש נציג אחד בלבד

אלון שוסטר:       אני חושב שחלק מהדרך שבה אנחנו הולכים ולא מצליחים להתקדם נובע מכך שיש קולות קוראים

אלון שוסטר:  קולות קוראים מסוימים לא נענים, וצריך לבחון ברצינות, אדוני חברי המנכ"ל, גם תקצוב ישיר

אלון שוסטר:  כמובן, לא עלא באב אללה להעביר כסף וזהו, אלא למטרות ייעודיות מפוקחות

אלון שוסטר:  אבל בהחלט להביא בחשבון בהקשר הזה גם את גודל השטח ולא רק את מספר התושבים

אלון שוסטר:      הערה נוספת, בחוק ההסדרים יש לנו סעיף בתשתיות לאומיות שעוסק בחלוקת הכנסות

אלון שוסטר:  אני בהחלט בעד העיקרון של חלוקת ההכנסות, אבל צריך לשים לב שזה לא יפגע במוטיבציה של הרשויות לבצע את המהלך

אלון שוסטר:  יש פה תמריץ שלילי שצריך לשים לב אליו בהתנהלות הכוללת

אלון שוסטר:      והדבר האחרון, אני הזכרתי את ההקצאה הישירה

אלון שוסטר:  זה בסדר

אלון שוסטר:  תודה

יעקב אשר: תודה רבה, אני חושב שחלק מהנקודות באמת מעוררות שאלה, האם הניהול של הקרן בצורה הזאת היא הדבר הנכון או לא

יעקב אשר:  האם היה צריך להפוך את זה לרשות ממשלתית כזרוע ביצועית של המשרד

יעקב אשר:  הרבה תהיות יש לנו בעניין הזה

יעקב אשר:      חשוב לי לקבל את הזווית על ההתנהלות של השנים האחרונות, בלי להיכנס לקדנציות כאלה ואחרות, זה לא מעניין אותי עכשיו

יעקב אשר:  אותי מעניין להפיק את הלקחים, כי הישיבה הזאת היא לא רק לצורך הכותרת שתהיה או לא תהיה, אלא בסוף, שהקרן הזאת תתחיל לעבוד למען הדברים שהיא צריכה לעבוד

יעקב אשר:  ושנראה על מה זה הולך

אליהו (אלי) רביבו: אדוני היושב ראש, לבדוק את הנחיצות שלה ואת הצדקת קיומה

אליהו (אלי) רביבו:  זאת אומרת, לא בטוח שנכון יהיה להמשיך לקיים אותה למצוא לה הצדקה אם היא לא משיגה את מטרותיה

אליהו (אלי) רביבו:  אתה סקרת בצורה כל כך רחבה, אדוני היושב ראש

יעקב אשר: אני מסכים איתך

יעקב אשר:  ברמה העקרונית, כשאנחנו מסתכלים על מה קרה בשנים האחרונות, זאת שאלה ששואל חברי, והיא שאלה מצוינת

יעקב אשר:  אוקיי? אם יש הצדקה ואם אין הצדקה, אז מה החלופה? וגם זו שאלה מצוינת

יעקב אשר:  אנחנו נשמע תכף את התוכניות בעניין הזה, ונראה אם נשתכנע מהן או לא, בהמשך הדרך

יעקב אשר:  בבקשה, שלמה דולברג

שלמה דולברג: תודה, אדוני היושב ראש על הדיון

שלמה דולברג:  תודה לך, השרה, על ההשתתפות ועל שיתוף הפעולה שבהחלט ראוי לציון שיש איתנו, עם השלטון המקומי

שלמה דולברג:  תודה לך, המנכ"ל גיא

שלמה דולברג:  חברי הכנסת הנכבדים

שלמה דולברג:       אנחנו מתלבטים בסוגיה הזאת כבר הרבה מאוד שנים

שלמה דולברג:  אני אתייחס לכמה נקודות ואני גם אציע פתרונות שאנחנו הצענו והגשנו למשרד

שלמה דולברג:      קודם כול, לגבי ההטמנה, אנחנו בצרות צרורות

שלמה דולברג:  בעוד שנתיים לא יהיה לאן לשלוח את המשאיות

שלמה דולברג:  זה מה שיקרה

שלמה דולברג:  אנחנו חייבים למצוא פתרון דרמטי למערך של מתקנים למיון ולהסדרה ולהשבה

שלמה דולברג:  פתרון דרמטי

שלמה דולברג:  אנחנו מציעים פתרון דרמטי

שלמה דולברג:       מדינת ישראל, לפני עשרים שנה, הוותיקים יודעים, לא היו לה פתרונות לטיפול בביוב אזורי בצפון ובדרום

שלמה דולברג:  לא היו לה

שלמה דולברג:  לא היו מתקני טיפול בביוב

שלמה דולברג:  ביוב הוא דבר דומה

שלמה דולברג:  הוא גם מריח, וגם נמב"י וגם דורש מקום וגם דורש חיבור בין הרשויות המקומיות

שלמה דולברג:  ולהערכתנו, מדינת ישראל עשתה דבר דרמטי

שלמה דולברג:  היא הקימה מנהלת ביצוע

שלמה דולברג:  אני לא מדבר על רגולטור

שלמה דולברג:  אני לא מדבר על רגולציה

שלמה דולברג:  אני מדבר על מנהלת ביצוע

שלמה דולברג:  מדינת ישראל הקימה מנהלת ביצוע, המנהלת הזאת עבדה עשרים שנה, הוציאה בערך 400, 500, 600 מיליון שקל בכל שנה, פתרה באופן דרמטי את בעיית הטיפול בביוב בכל אזורי הפריפריה בדרום ובצפון

שלמה דולברג:  אני אומר, כמעט כל הבעיות נפתרו, היא עשתה עבודה מצוינת

שלמה דולברג:      כזרוע ממשלתית, חבר הכנסת רביבו, זו הייתה זרוע ממשלתית לביצוע

שלמה דולברג:  זה לא היה רגולטור

שלמה דולברג:  אני מדגיש את זה

שלמה דולברג:  לא רשות המים, ולא רשות המים והביוב

שלמה דולברג:  מנהלת תשתיות ביוב

שלמה דולברג:  היא בסך הכול לקחה את הכסף, החזיקה מהנדסים, הגישה תוכניות, שכנעה את ראשי הערים וקידמה את הנושא בצורה דרמטית

שלמה דולברג:  זה לקח עשרים שנה, זה לא מעט

שלמה דולברג:  זה אומר שאם אנחנו רוצים פתרון בעוד כמה שנים ספורות, צריך לעשות מהלך מיידי

יעקב אשר: אבל מי הפריע עד היום לעשות את זה בקונסטרוקציה הזאת?      

שלמה דולברג: אני הייתי עובד מדינה בכיר עשר שנים

שלמה דולברג:  אני מכיר את שירות המדינה, אני מעריך אותו

שלמה דולברג:  להערכתי, היכולות במסגרת שירות המדינה, יכולות הביצוע, לשירות המדינה יש יכולות בפיקוח, בקביעת מדיניות

שלמה דולברג:  יכולות הביצוע בתוף שירות המדינה הן בעייתיות

שלמה דולברג:  יש פה מגבלות, יש פה משרדים חוסמים, יש פה גופי מטה ממשלתיים

שלמה דולברג:  זה הרבה יותר כבד

שלמה דולברג:  ברגע שאתה עושה מנהלת ביצוע, שיש לה התקציב ויש לה יכולת הביצוע, היא מדווחת כמובן למדינה, היא כפופה למשרד, האוצר בפנים, יש לה חשב

שלמה דולברג:  זה נקרא יכולת ביצוע

שלמה דולברג:  זה טיפול דרמטי מבחינתי

שלמה דולברג:  אם לא נעשה משהו כזה, אנחנו הולכים לצרה

שלמה דולברג:      היום מדברים על יחידה בחשב הכללי שתעשה את זה

שלמה דולברג:  יש לחשב הכללי ניסיון וידע

שלמה דולברג:  אני חושב שבלי מנהלת ביצוע, זה לא יעבוד, לצערי

שלמה דולברג:       זאת ההמלצה שלי, אני אמרתי את זה למשרד

שלמה דולברג:  המשרד כמובן הקשיב, ואני חושב שזה יכול להיות פתרון לטווח ארוך, ומעשי מאוד

שלמה דולברג:  וכל מי שיושב פה והיה בשנים האלה, מבין על מה אני מדבר

שלמה דולברג:  זה נושא אחד

שלמה דולברג:      הנושא השני הוא צורת הקצאת התקציבים

שלמה דולברג:  אדוני דיבר על זה, גם חבר הכנסת שוסטר דיבר על זה

שלמה דולברג:  כל השיטה של קולות קוראים היא שיטה שלא עבדה ברשויות המקומיות, ואני חושב שהמשרד יסכים איתי

שלמה דולברג:  אנחנו גם דיברנו על עם המשרד, והוא הטמיע את זה

שלמה דולברג:       אני מזכיר לכל מי שעוסק בתקציב כאן, הרשויות המקומיות מקבלות תקצוב ישיר ממשרדים, גם ממשרד החינוך וגם ממשרד הרווחה, שהם הגדולים, אבל גם ממשרדים אחרים

שלמה דולברג:  והיה אפשר לעשות כאן מודל דומה, אנחנו הצענו מודל דומה

שלמה דולברג:  הצענו אפילו נוסח לתיקון חקיקה, זה צריך לבוא לפה, לוועדה

שלמה דולברג:  זה בעצם אומר שכל רשות תוכל לקבל - - -      

עידית סילמן: רק נדייק

עידית סילמן:  אנחנו הצענו את המודל

עידית סילמן:  ישבנו איתכם עליו, אבל אנחנו הצענו את המודל והצעת החקיקה של התקצוב הישיר

שלמה דולברג: גברתי השרה, אנחנו כתבנו את זה כבר לפני חצי שנה

יעקב אשר: חברים, אני אגיד לכם סקופ

יעקב אשר:  לפני חצי שנה היא עוד לא ידעה שהיא תהיה השרה להגנת הסביבה

שלמה דולברג: בסדר, אבל אני מכבד את מה שהשרה אמרה, ובהחלט מעודד את זה ונשמח לעזור, גם מהניסיון שלנו

יעקב אשר: חברים, אני רוצה שתבינו דבר אחד

יעקב אשר:  אין פה צדדים

יעקב אשר:  אנחנו חייבים לטייב את התהליך הזה

יעקב אשר:  אפשר לקרוא לו מנהלת, אפשר לקרוא לו מוישה רבנו, אפשר לקרוא לו איך שרוצים

יעקב אשר:  אני רוצה לראות את התהליך ולראות איך זה עובד

יעקב אשר:  ואם אנחנו נשתכנע ונראה שזה עובד והכול, אנחנו ניתן לזה את כל הגב והתמיכה

יעקב אשר:  אם לא, יהיה פה כל חודש דיון על העניין הזה

שלמה דולברג: אשמח להעביר לך עותק מההצעה המפורטת שעשינו

שלמה דולברג:  על הנושא של הקצאת תקציבים, דיברתי

שלמה דולברג:  רשויות מקומיות צריכות לקבל באופן שוטף שבוע, כמו ממשרד החינוך והרווחה, סכום לטיפול על פי מטרות החוק, ואפילו להרחיב אותו, כמו שאמר חבר הכנסת שוסטר, לנושא ניקיון, שלא מוגדר בצורה ברורה

שלמה דולברג:  אני חושב שזה נכון, בהתאם לגודל הרשות, בהתאם למיקום שלה, למצב שלה וכיו"ב

שלמה דולברג:  הגשנו גם הצעה מפורטת לעניין ומקדמים את זה

שלמה דולברג:       אנחנו חושבים, כמו שאמרו כאן אנשים אחרים, שהנהלת הקרן צריכה לכלול 50% נציגי שלטון מקומי, שהרי בעצם 93% זה כסף שהוא מיסוי עירוני שמגיע בעקיפין לקופה הזאת

שלמה דולברג:  הפרטנר העיקרי פה הוא הרשויות המקומיות

שלמה דולברג:  אתם זוכרים איפה היה המשרד להגנת הסביבה לפני שהוא הוקם? במשרד הפנים

שלמה דולברג:  אתם יודעים למה? מכיוון שענייני איכות סיבה והגנת הסביבה הם עניינים עירוניים ברובם

שלמה דולברג:  כולם מסכימים

שלמה דולברג:  אני זוכר את התקופה הזאת, דרך אגב

שלמה דולברג:  אז זה הנושא של חברות בקרן

יעקב אשר: אני לא מכיר את הצעת משרד הפנים

יעקב אשר:  אני מבין שכרגע אין הצעה כזאת

יעקב אשר:  אפילו נציג ממשרד הפנים ביקש לא להגיע לדיון, כמו שהוא לא מגיע לנושא של כיתות לימוד, זה לפחות מה שנאמר לנו

יעקב אשר:  אנחנו לא ניכנס לחלק הזה

יעקב אשר:  אבל ברור שהפרטנרים החשובים בסוף הם הרשויות המקומיות

עידית סילמן: זאת גם החלטה של הרשות המקומית מי יהיה הנציג בקרן, אז אם החליטו שאתה תהיה, אז בבקשה

שלמה דולברג: לא, לא, זה לא אני

שלמה דולברג:  הנציג שלנו בקרן, הכהונה שלו פגה, אני ביקשתי להביא לוועדה אישור להארכת הכהונה, אני מקווה שזה יבוא בקרוב

שלמה דולברג:      כל הנושא של הלוואות למדינה הוא נושא שלא מקובל עלינו

שלמה דולברג:  מה המדינה עושה בסך הכול? היא לא מוציאה את הכסף, ולוקחת הלוואות מהקרן

שלמה דולברג:  אתם מבינים שזה לא משהו שיכול להיות מקובל וזה לא נכון

שלמה דולברג:      בעיקרון, אנחנו חושבים שמה שצריך פה הוא מדיניות יציבה

שלמה דולברג:  אנחנו עברנו פה כמה סוגים של שרים, שכל אחד אמר מדיניות אחרת

שלמה דולברג:  זה עצר שנים רבות את הפעילות

שלמה דולברג:  אני מקווה ששיתוף הפעולה שאנחנו רואים עכשיו מהשרה ומהמנכ"ל יימשך, ואנחנו לרשותם, כמובן, בהמשך

שלמה דולברג:  תודה

יעקב אשר: אני אבקש גם מחבר מהנהלת הקרן, עמיעד לפידות, נמצא כאן? אתה נציג ציבור בקרן, נכון? מהאוצר מי נמצא כאן? אבי? תפקידך בכוח?     

אבי זלצמן: אני רכז באגף החשב הכללי

יעקב אשר: ואתה גם חבר בהנהלת הקרן?     

אבי זלצמן: הנציגה של האגף היא חשבת המשרד, אבל אני משתתף

אבי זלצמן:  לאוצר יש שני נציגים

יעקב אשר: שני נציגים

יעקב אשר:  מישהו מהנציגים הללו נמצא כאן?      

אבי זלצמן: למיטב ידיעתי, לא

יעקב אשר: למה?      

אבי זלצמן: אני לא שולט בלו"ז שלהם

אבי זלצמן:  אני יודע שאני הגעתי כי אני גם כן משתתף בישיבות

יעקב אשר: כאילו, עוד ישיבה

יעקב אשר:  יברברו הפוליטיקאים ואנחנו נעשה מה שאנחנו רוצים

יעקב אשר:  אז אני רוצה לומר, ואני מבקש שתעביר את זה לאנשי המשרד שלך, בדרג המקצועי לפחות, ואני אעביר את זה גם לדרג השני

יעקב אשר:  לא יכול להיות שישיבה כזאת, שידוע עליה מראש כבר יותר מחודש

יעקב אשר:  אני צריך שהאנשים יבואו ויסבירו לי איך הם עשו דברים כל כך טובים, אני מחכה לבשורות הטובות

יעקב אשר:  אני לא מחכה לבשורות לא טובות

יעקב אשר:       עכשיו אני חוזר לעמיעד, בבקשה, חבר הנהלת הקרן, תציג את עצמך

עמיעד לפידות: שלום, בוקר טוב, נעים מאוד

עמיעד לפידות:  תודה רבה על הדיון, תודה לשרה שמשתתפת, מאוד מאוד חשוב

עמיעד לפידות:  עמיעד לפידות, אני נציג ציבור בוועד המנהל של הקרן

עמיעד לפידות:  אני מנהל את תחום הפסולת בארגון שנקרא "אדם טבע ודין"

עמיעד לפידות:  זה כשנה וחצי חבר בהנהלת הקרן

עמיעד לפידות:       כמה דברים

עמיעד לפידות:  קודם כול, אני מסכים גם עם חבר הכנסת שוסטר וכמובן עם עמיתנו דולברג, על כמה דברים מבחינת העניין של הניהול של הקרן

עמיעד לפידות:  ודרך אגב, אפשר לראות את זה בפרוטוקולים, אני אומר את זה כבר הרבה זמן, פחות או יותר מהישיבות הראשונות שהשתתפתי בהן, שהקרן צריכה שיהיה לה מנגנון ביצוע, אם זה רשות פסולת, אם זה מנהלת, אם זה חברה ממשלתית, לא משנה איך נקרא לזה

עמיעד לפידות:  אבל הקרן צריכה איזשהו מנגנון ביצוע

עמיעד לפידות:  זה דבר אחד

עמיעד לפידות:       אני מסכים מאוד שהמנגנון של הקולות הקוראים הוא מנגנון שלא מוכיח את עצמו

עמיעד לפידות:  אנחנו רואים את זה

עמיעד לפידות:  כל הזמן אותן רשויות מקומיות, בדרך כלל החזקות יותר, שיכולות להתמודד עם הקולות הקוראים, הן ניגשות לקולות הקוראים האלה

עמיעד לפידות:       משהו שמאוד מאוד חשוב לי להדגיש: הפסולת היא אכן באחריות הרשויות המקומיות, והיטל ההטמנה, המציאו אותו בשביל לתמרץ את הרשויות המקומיות לקחת אחריות על הפסולת ולצמצם את הפסולת במקור

עמיעד לפידות:  יחד עם זאת, חשוב מאוד להדגיש שהכסף בקרן הניקיון שייך לציבור, ולא שייך לרשויות המקומיות

עמיעד לפידות:  זה כמו שנבוא ונגיד שאדם שזרק בדל סיגריה ברחוב וקיבל על זה קנס, עכשיו הכסף שייך לאותו אחד

עמיעד לפידות:  או החברה למשקאות שלא עומדת ביעדי חוק הפיקדון ועכשיו קיבלה על זה קנס, אז הכסף שייך לקוקה קולה

עמיעד לפידות:  לא

עמיעד לפידות:  זה לא העניין

עמיעד לפידות:  הכסף בקרן הניקיון שייך לציבור

עמיעד לפידות:  הרשויות הן חלק מהציבור, אבל הן לא בהכרח הציבור

עמיעד לפידות:       אני מסכים שהלוואות של הקרן למדינה זה דבר שהוא לחלוטין לא מקובל, ואם כבר נותנים הלוואות, אז לפחות שיישאו ריבית והצמדה, או משהו כזה

עמיעד לפידות:  זה דבר שחשוב מאוד שיהיה

אליהו (אלי) רביבו: מה שנקרא, אדוני היושב ראש, לתת מענה לעניין השחיקה שדיברנו עליו

אליהו (אלי) רביבו:  זה אחד מהפתרונות

עמיעד לפידות: היטל ההטמנה נכון להיום לא משיג את המטרות שלו, אבל זה לא אומר שצריך לבטל אותו

עמיעד לפידות:  זה אומר שצריך לפעול אחרת ולעזור לרשויות המקומיות, במיוחד אלה שכן יודעות לקחת אחריות ומקדמות מיזמים

עמיעד לפידות:       אחד הדברים החשובים בנושא הפסולת במדינת ישראל, ואמר את זה החבר מהממ"מ, הוא שאנחנו במדינת ישראל, משנה לשנה פר נפש מייצרים יותר ויותר אשפה, בעוד שהמגמה ברוב מדינות העולם היא משנה לשנה לייצר פחות ופחות אשפה

יעקב אשר: אתה חבר שם שנה וחצי בערך, נכון? כמה ישיבות היו במהלך השנה וחצי האחרונות של הקרן?     

עמיעד לפידות: בערך אחת לחודש, אני לא זוכר

יעקב אשר: מתקיימת ישיבה אחת לחודש? ומה עושים שם?      

עמיעד לפידות: מה שקורה בדרך כלל זה שהמשרד להגנת הסביבה מביא לפתחנו מיזמים, ומבקש את האישורים שלנו למיזמים השונים

יעקב אשר: ולא הביאו לפתחכם מיזמים?     

עמיעד לפידות: בהחלט, נדמה לי שבשנת 2022 אישרנו תקציבים בהיקף של יותר ממיליארד שקל, אני מניח שאלעד עמיחי יתייחס לזה, או נציגי המשרד

אליהו (אלי) רביבו: מה האחוז שלהם שמומש?     

יעקב אשר: אנחנו נקבל את זה תכף בבריף המלא

יעקב אשר:  אני שואל

יעקב אשר:  אתה מאשר תקציב, וזה מצוין, והכסף בינתיים עוד לא זז

יעקב אשר:  הרי זה הרשאה להתחייב וכל זה, מכירים את כל הפטנטים האלה

יעקב אשר:  השאלה, יש אבני דרך בפרויקטים

יעקב אשר:  הרי תקצוב הוא בעצם תלוי פעילות, נכון? האם יש תהליך שאישרתם? שעד לתקופה הזאת והזאת צריך לצאת מכרז, האם הותר שטח, האם זה משתלב בתוכנית האסטרטגית הכוללת של המשרד, או שבכל פעם זה מגיע עם בקשות כאלה שמגיעות, ודנים בהן, מחליטים והולכים

יעקב אשר:  כי כשאתה לא רואה - - - ביצוע ואתה לא רואה את הדבר הזה

יעקב אשר:  אני מבקש לכתוב שהוא מהנהן בראשו, הפרוטוקול פשוט פה

יעקב אשר:      אני לא נהנה מלתת ביקורת, זאת אומרת, יש לפעמים גם הנאות כאלה, אבל זה במאת לא העיקר

יעקב אשר:  אני בא ואומר דבר אחד

יעקב אשר:  לא יכול להיות דבר כזה שלא ניכנס באמת לתוכנית שאנחנו יודעים שהציבור יודע מה הולכים לעשות עם זה, שהוא כמובן קשור והדוק עם קבלני הביצוע בסוף, שבאמת זה הרשויות המקומיות

יעקב אשר:  שיתוף פעולה בין המשרד לרשויות הוא קריטי בעניין הזה

יעקב אשר:  זה לא יכול להיות שני מקומות נפרדים

יעקב אשר:  ולכן, בלי להיכנס כרגע לכמה נציגים יש לזה וכמה לזה, המהות, יש פה בסך הכול שבעה נציגים בכל הסיפור הזה, אז זה לא כזה קריטי אחד יותר ואחד פחות

יעקב אשר:       הקריטיות היא הבסיס, האם זו עבודה משותפת של יעדים ושל קבלני ביצוע, שהם בסוף הרשויות, מה הסמכויות שלהם בעניין הזה, מה התמריץ שלהם

יעקב אשר:  הרי מה קורה? הם, גם אם הם הקימו אלף, הם משלמים על ההטמנה בכל מקרה

יעקב אשר:  הרי גם לא בונים להם איזשהו מדרג

יעקב אשר:  וגם מדרג שהיה, אני מבין שגם עכשיו הולך להפסיק

יעקב אשר:  לגבי הנושא של ההטמנה שהיה, הסבסוד

יעקב אשר:  בוא תסביר לי את ההחלטה הזאת

יעקב אשר:  היא החלטה שיכולתי להסביר אותה מראש, כשתכננו

יעקב אשר:  מה עכשיו? דווקא המפעלים היום של המחזור ייסגרו אם הדבר הזה ימשיך בצורה הזאת, אם זה יעלה חזרה לשמונים שקל

יעקב אשר:      ולכן, זאת הייתה השאלה שלי כלפיך, ואני מבין, ולא אציק לך יותר בעניין הזה, כי אני מבין את מה שהבנו כולנו מההתחלה בעניין הזה

עמיעד לפידות: אם אפשר בכל זאת כמה דברים, כי בכל זאת, העלית כמה נקודות מאוד חשובות

עמיעד לפידות:  קודם כול, תודה

עמיעד לפידות:  מאוד מסכים עם הדברים שאמרת

עמיעד לפידות:  תראו, מבחינת ההתנהלות של הקרן, להבנתי, המשרד פועל נכון, רק שיש כאן בעיה במבנה של המערכת

עמיעד לפידות:  ועד שלא יהיה לנו גוף ביצועי שייקח פרויקט ויישם אותו, אמר זה את זה דולברג ואמרתי את זה גם בעצמי

עמיעד לפידות:       דבר אחד שמאוד חשוב להדגיש, אז מה הפתרונות? אחד הדברים שאנחנו צריכים להבין שהמטרה של כולנו היא בעצם לחלץ את מדינת ישראל, את העגלה הזאת מהבוץ, אנחנו צריכים להוציא, כי אנחנו שוקעים

עמיעד לפידות:  נאמר נכון, עוד מעט לא יהיו לנו מקומות להטמנה

עמיעד לפידות:  הדבר המרכזי שבו אנחנו צריכים להתעסק הוא לא לשים את המטרה של צמצום ההטמנה

עמיעד לפידות:  צמצום ההטמנה הוא החלט דבר חשוב, המטרה שלנו צריכה להיות עוד במעלה הזרם, זה קיימות, לפתור את הבעיה עוד לפני שהיא נוצרת

עמיעד לפידות:  למה אנחנו במקום השני בעולם בייצור אשפה לבן אדם? ולמה אצלנו זה במגמת עלייה, כשבכל העולם זה במגמת ירידה?      אנחנו חייבים לטפל בבעיה במקור, ולהבנתי, אחת הדרכים שלנו היא לקדם את העניין של צמצום הפסולת במקור

עמיעד לפידות:  התוכנית האסטרטגית של המשרד להגנת הסביבה היא נכונה מאוד, והיא מטפלת בזה במקור

עמיעד לפידות:  רק שלצערי, בשנתיים האחרונות, מאז שנכתבה התוכנית, לא קורה איתה הרבה

עמיעד לפידות:  התוכנית מגדירה מטרות ויעדים

עמיעד לפידות:  אין לה תוכנית אופרטיבית, אין תוכנית ביצוע

יעקב אשר: הפחתת הפסולת במקור, למה אתה מתכוון, לדוגמה?     

עמיעד לפידות: תראו, למשל אם אנחנו נעשה תשלום לפי כמות על הפסולת, זה יצמצם את כמות הפסולת במקור

עמיעד לפידות:  אנחנו ראינו במחקרים שונים שכשאנחנו עושים הפרדה של הפסולת האורגנית במקור, זה מצמצם את כמות הפסולת שהתושב מראש מייצר

יעקב אשר: כן, אבל ההפרדה במקור במדינת ישראל לא צלחה, וכנראה גם לא תצלח

יעקב אשר:  אנחנו אוהבים להידמות לאירופה, מה לעשות שאנחנו לא אירופאים כל כך

יעקב אשר:  ואני חושב שאחת הבעיות שבגללן הגענו עד הלום, היא שהיו כל הזמן עסוקים בעניין הזה, עד שלקח הרבה מאוד שנים כדי להבין שזה לא עובד

יעקב אשר:  וכשזה לא עובד, משנים תוכנית, הולכים על משהו אחר, תלך על החלק שכן יכול לעבוד

יעקב אשר:  זה לא עבד, החלק השני לא הוכן ולא טופל, אז הינה אנחנו נמצאים איפה שאנחנו נמצאים היום

חוה אתי עטייה: אז איזו חלופה יש נוספת, כדי שזה יעבוד?     

עמיעד לפידות: יופי, מעולה, אני שמח שאתם מעלים את זה

עמיעד לפידות:  תראו, כשאתה בא ואומר, ההפרדה במקור לא צלחה, זה כמו שנבוא ונגיד, תחנות המיון לא צולחות

עמיעד לפידות:  כי כשאנחנו מסתכלים על מפעלים כמו "גרין נט" ו-RDF, הם לא מגיעים ל-4% ול-5% מחזור

עמיעד לפידות:  אז מה כל הסיפור? כי החומר האורגני שכאילו מחלצים וכאילו עובר מחזור, זה לא מחזור

עמיעד לפידות:  אנחנו ראינו את זה, והינה, אפילו המשטרה הירוקה הראתה לנו את זה עכשיו

עמיעד לפידות:  אז יש לנו בעיה, כי כל עוד לא נעשה הפרדה במקור, מפעלי מיון לא יצליחו

יעקב אשר: זה לא לדיון הזה

יעקב אשר:  זה דיון לכנס בזמן חופשה, על פילוסופיה

יעקב אשר:  אני אומר לכם את האמת

יעקב אשר:  סליחה שאני שם את המראה לכולנו

יעקב אשר:  זה לא הפתרון

יעקב אשר:  ואם רוצים להגיע לזה, צריך לדבר על זה במקביל לעבודה על הפתרונות של הבעיות עכשיו

לירון אדלר-מינקה: ההפרדה במקור תלויה במתקני קצה

לירון אדלר-מינקה:  כשיש את כל המעגל

לירון אדלר-מינקה:  אם אין את כל המעגל, אז ברור שזה לא יכול לעבוד

יעקב אשר: היום, כשאין לך הפרדה במקור, יש לך הפרדה בשלב ב'

יעקב אשר:  מה הם עושים עכשיו? הינה, נמצא פה גיל ליבנה, מה אתה עושה עם מה שהפרדת עכשיו, עם הקומפוסט? בחצי מילה

גיל ליבנה: אני אשמח מאוד לדבר בקונטקסט קצת יותר רחב

גיל ליבנה:  באופן קונקרטי, אנחנו עושים עם הקומפוסט את הפתרון המצוי היום במדינת ישראל

גיל ליבנה:  אנחנו ממיינים את הפסולת האורגנית בצורה טובה

גיל ליבנה:  אנחנו מייצבים אותה מבחינה ביולוגית ואנחנו מיישמים אותה בחקלאות היכן שאפשר

גיל ליבנה:  זה המצב שנוהג כבר מעל עשר שנים, זה המצב הקיים

יעקב אשר: מה הולך לקרות עכשיו? הרי אמרו שיש בעיה בתוצאה של התוצרת הזאת, של הדשן הזה

יעקב אשר:  אז מה אתם עושים עם זה?     

גיל ליבנה: אני רוצה להסביר

גיל ליבנה:  אני כאן מטעם איגוד ערים דן ומייצג את ענף הטיפול בפסולת, מתקני המיון

גיל ליבנה:  מדינת ישראל, הקדמה הכי גדולה שלה בעשר השנים האחרונות היא מתקני המיון המכניים

גיל ליבנה:  לאחר שהגיעו למסקנה שהפרדה במקור כנראה לא תצליח, המשרד הטיל את יהבו בהקמת מתקני מיון מכניים

גיל ליבנה:  אנחנו נמצאים היום בנקודת מוצא שאנחנו נמצאים בלא לבלוע ולא להקיא

גיל ליבנה:  אנחנו ממיינים את הפסולת בצורה מיטבית בטכנולוגיה הכי מתקדמת בעולם, אבל אין לנו מה לעשות עם התוצרים האלה

גיל ליבנה:  ואני מדגיש שהמיון המכני הזה הוא בסך הכול אמצעי, הוא לא המטרה

גיל ליבנה:  הוא חוליה בשרשרת

גיל ליבנה:  אבל אם אין לנו את מתקני הקצה המוכרים בעולם המערבי, אין לנו מה לעשות עם תוצרי המיון

חוה אתי עטייה: כמה מתקנים יש?     

גיל ליבנה: יש היום שמונה מתקני מיון, ועוד מספר מתקנים בהקמה

גיל ליבנה:  המתקנים שקיימים היום מטפלים בכ-40% מהפסולת במדינה, ממיינים אותה בצורה מיטבית

גיל ליבנה:  אין לנו מה לעשות עם תוצרי המיון האלה, אין להם ביקושים

יעקב אשר: ומה עושים איתם? חלקם מטמינים

גיל ליבנה: קודם כול, אני אגלה סוד שחלק ממתקני המיון בכלל גם לא ממיינים

גיל ליבנה:  הם עומדים כפיל לבן, וגם לא מפעילים אפילו את מערכי המיון, כי אין הצדקה למיון הזה

עידית סילמן: תראו, ברגע שאין מתקני קצה, ברגע שאין לו לאן לעבור

עידית סילמן:  היה הרי שר שהחליט על הפרדה במקור, אבל ברגע שכל ההפרדה במקור הולכת לסל אחד, למשאית זבל אחת, אז הם אומרים, סליחה, אז למה השקענו? למה טרחנו? להפריד במקור כדי שיערבבו לנו הכול בחזרה

עידית סילמן:  וברגע שאין פתרונות קצה, מה שאנחנו עכשיו לפחות הולכים, לגזור מאחורה קדימה, כי אי אפשר להתחיל לדבר על הפרדה במקור כשאין לך פתרון לאן להעביר אותו

יעקב אשר: אם חברי הכנסת רוצים עכשיו לדבר, בבקשה

יעקב אשר:  יוראי

יוראי להב-הרצנו: כן, תודה רבה, אדוני יושב הראש

יוראי להב-הרצנו:  אני חושב, קודם כול, קרן הניקיון היא ממש טרגדיה ישראלית שאנחנו כבר רואים אותה עוברת משנה לשנה

יוראי להב-הרצנו:  אנחנו סביב מצרים, אני חושב שמצרים מתמודדת עם אירוע הפסולת יותר טוב ממדינת ישראל, ובתור הסטארטאפ ניישן זה לא מתאים, המצב הוא מחפיר

יוראי להב-הרצנו:       אני רוצה להזכיר שהטמנה היא שיטה לטיפול בפסולת

יוראי להב-הרצנו:  שיטה רעה מאוד שגם תורמת להגברת פליטות הפחמן, אבל גם המחזור היא שיטה לטיפול בפסולת, והיא לא השיטה הכי טובה

יוראי להב-הרצנו:  בכללי הטיפול בפסולת יש לך את שלושת ה-R: Reuse, Reduce ו-Recycle

יוראי להב-הרצנו:  ולכן אני אומר, אנחנו ישר קפצנו ל-R השלישית, שהיא השלישית במדרג הטיפול בפסולת

יוראי להב-הרצנו:      ביחס לדוח המצוין שנכתב על ידי הממ"מ, יש לי כמה שאלות ספציפיות שאני אשמח לשאול

יוראי להב-הרצנו:  קודם כול, יתרת התקציב, להבנתי, עומדת על 3

יוראי להב-הרצנו: 2 מיליארד

יוראי להב-הרצנו:  למה היא כל כך גדולה? למה הקרן, להבנתי, מעסיקה רק עשרה עובדי משרד שעוסקים בנושאי הפחתת הטמנה ועידוד מחזור? יכול להיות ששווה להשקיע ביותר עובדים שיעבדו בזה

יוראי להב-הרצנו:       לגבי הפרק של תמרוץ רשויות מקומיות להעלאת שיעור המחזור וההשבה

יוראי להב-הרצנו:  להבנתי, בין 2016 עד 2020 הפרק הזה תוקצב ב-380,000,000 ש"ח, והשיפור הממוצע המצופה היה 15%

יוראי להב-הרצנו:  למה התקציב היה כל כך נמוך, ולמה היעד היה רק 15% שיפור? אם יש כל כך הרבה כספים, בוא נשקיע יותר ונעלה את השיפור ביותר מ-15%

יוראי להב-הרצנו:       והשאלה השנייה היא האם התקצוב לתמרוץ הרשויות הופסק ב-2020 או שהוא עדיין נמשך גם היום?      

לירון אדלר-מינקה:  בגלל הקורונה

לירון אדלר-מינקה:  בזמן של הקורונה זו הייתה הוראת שעה שנתנו מהקרן כסף לסיוע

יוראי להב-הרצנו: לא מדובר על זה

יוראי להב-הרצנו:  אני מדבר על בין השנים 2016 עד 2020 יש תמרוץ מיוחד לרשויות מקומיות להעלאת שיעור המחזור וההשבה בגובה של 380,000,000 ש"ח

יוראי להב-הרצנו:  אני רוצה להבין האם הוא נמשך

קריאה: הדרג המקצועי הודיע למנכ"ל בזמנו שזה לא יעבוד, ספק שזה יצא

יוראי להב-הרצנו: האם המעבר של המשטרה הירוקה למשרד לביטחון הפנים או לביטחון לאומי השפיע על הוצאות הקרן, והאם התקציב שמיועד לאירוע הזה יועבר גם הוא למשרד לביטחון לאומי?      לגבי חשבון הפיקדון על כלי שתייה גדולים

יוראי להב-הרצנו:  בסוף 2021 חברה יפאורה נדרשה לשלם עיצום כספי כבד של 48,000,000 שקלים בגין אי-עמידה ביעדי איסוף ומחזור של מכלי שתייה גדולים

יוראי להב-הרצנו:  איך אתם מוודאים שהחברות הללו יעמדו ביעדים בשנים העתידיות, ואילו לקחים הפקתם? ואיך המשרד מנתב את התקציב הצבוע הייעודי הזה לטובת האירוע?     והדבר האחרון, נוגע לחשבון השקיות

יוראי להב-הרצנו:  להבנתי, היתרה עומדת על 88,000,000 שקלים, למה היתרה כל כך גדולה, ואיך אתם מנצלים את הנושא הזה?     ושוב אני אומר, מחזור הוא פתרון אחד

יוראי להב-הרצנו:  אפשר אולי לעודד את הציבור באמצעות חינוך, עידוד, חלוקה של שקיות

יוראי להב-הרצנו:  אפשר לעודד את הציבור

יעקב אשר: תודה, יוראי

יעקב אשר:  כן, בבקשה, חבר הכנסת יוסף עטאונה

יוסף עטאונה: תודה רבה, כבוד היושב ראש

יוסף עטאונה:  תודה גם לכבוד השרה, שהגיעה לדיון החשוב הזה

יוסף עטאונה:  מהדיון עולה לגבי הקרן, קרן שיש לה את המבנה הארגוני שלה, יש לה את מקורות התקציב שבאים בעיקר מהיטלי השבחה, וגם יש הדוח של ביקורת המדינה לגבי הניצול לתכלית הקרן עצמה

יוסף עטאונה:       אני, כבוד היושב ראש, דווקא רוצה לדבר על מקור הכנסה אחר, שהוא הקנסות שנותנים לאנשים, ואני אתייחס למקומות ספציפיים

יוסף עטאונה:  כי אם הקרן, ודיבר אחד הנציגים על כך שיש עודף תקציב שנמצא בתוך הקרן ולא מנצלים אותו, ולא עונה על התכלית של המטרות שלה

יוסף עטאונה:  ובאים דווקא למקומות ונותנים קנסות לאנשים שאין להם שום פתרון לתכלית והמטרה שלשמן אתם קיימים

יוסף עטאונה:      ואני מדבר על הכפרים הבלתי מוכרים בנגב, שאין להם רשות מוניציפלית, ובאים אליהם פקחים וסיירים של איכות הסביבה או של המשטרה הירוקה או של הקרן לניקיון, ונותנים לאנשים קנסות על זריקת זבל, על בערת זבל, שאין להם שום אפשרות, לא מנקים, לא מפנים להם את האשפה

יוסף עטאונה:       יש ישראל הראשונה, בדיון שמתקיים בתקופה האחרונה, יש ישראל השנייה, ויש ישראל השקופה, שאף אחד לא רואה אותה, והיא נמצאת בנגב

יוסף עטאונה:  והאנשים האלה שמדברים על איכות הסביבה, מגיעים פקחים ונותנים להם קנסות, ואין להם שום אפשרות אחרת

יוסף עטאונה:      הקטע השני, כבוד היושב ראש וכבוד השרה, הוא כל הנושא של שטח גלילי בנגב, במיוחד במועצה אזורית נווה מדבר ומועצה אזורית אל קסום

יוסף עטאונה:  זה מאוד חשוב

יוסף עטאונה:  כי אני אגיד לך, יש שם שטחים גליליים, כי המדינה, משום מה, עשתה תכנון שונה בשתי המועצות האזוריות האלה, בשונה מכל המועצות האזוריות היהודיות האחרות באזור, וזה יצר שטח גלילי, שאין לשום רשות מקומית אחיזה שם, והשטח הגלילי הזה, שהוא צמוד ליישובים הבדואיים שם, הפך לאתר פסולת

יוסף עטאונה:  אין בעל בית שם, ולכן, כבוד השרה, כמו שהמדינה עשתה הסכמים עם מועצה אזורית אל קסום ונווה מדבר בחינוך ורווחה, אפשר לעשות את זה גם באיכות הסביבה

יוסף עטאונה:      הדבר השלישי הוא לגבי מתקני מיון ומתקני קצה של הטמנה

יוסף עטאונה:  אין בחברה הבדואית בדרום שום דבר כזה

יוסף עטאונה:  הגיע הזמן גם לתת את הדעת על מתקני מיון ליישובים הבדואיים וגם מטמנות ופתרונות קצה

יעקב אשר: תודה רבה

יעקב אשר:  חברת הכנסת חוה אתי עטיה

חוה אתי עטייה: תודה

חוה אתי עטייה:  יש לי שלוש שאלות

חוה אתי עטייה:  מה הקרן עושה כדי לעזור לרשויות החלשות? אין כאן מקום קצת לסבסד אותן? אין להן כסף להשקיע בפינוי הפסולת, לגבי האוכלוסיות המוחלשות

חוה אתי עטייה:  אני רוצה לקבל התייחסות בקשר לרשויות החלשות

חוה אתי עטייה:  כן, יש די כסף

חוה אתי עטייה:       מדוע אין הסברה בנושא החינוך כדי לשמור על מדינה נקייה? אנחנו לא שומעים על ההסברה

חוה אתי עטייה:  ודבר נוסף, אלעד עמיחי נמצא איתנו כאן? סמנכ"ל בכיר לשלטון מקומי

חוה אתי עטייה:  באחת הישיבות אתה טענת, מדוע פסולת היא עדיין בן חורג בהליך התכנון המקומי? צריך לצאת בתכנון נכון של בנייה חדשה בסוגים של פסולת

חוה אתי עטייה:  הייתי רוצה לשמוע

חוה אתי עטייה:  אני חושבת שפה, בנקודה הזאת זה יתרום רבות לפינוי הפסולת

יעקב אשר: אנחנו תכף נשמע את המנכ"ל

יעקב אשר:  חבר הכנסת רביבו, בבקשה

אליהו (אלי) רביבו: אני מברך קודם כול את היוזמה שלך, אדוני היושב ראש, ואת הגעת השרה הנמרצת

אליהו (אלי) רביבו:  מביך קצת ככה, כשאנחנו שופכים קיתונות של תסכול על שרה שרק עכשיו נכנסה, ועדיין לא ביטאה מיכולותיה הגבוהות

אליהו (אלי) רביבו:  אני סמוך ובטוח     

עידית סילמן: למה? ביטאנו, ביטאנו

אליהו (אלי) רביבו: ידוע, אדוני היושב ראש וגברתי השרה, שברשויות מוחלשות, בהמשך למה שאמרה חברתי אתי עטיה, הפסולת שם היא באחוזים גבוהים יותר משמעותית מאשר ברשויות חזקות

אליהו (אלי) רביבו:  גם כי הן צורכות יותר מזון ומייצרות יותר פסולת אורגנית

יעקב אשר: כמו שהשבר הסורי-אפריקאי הוא רק בפריפריה

יעקב אשר:  לא מגיע לתל אביב

יעקב אשר:  אבל זה חלק מהחיים, זה אותו דבר

אליהו (אלי) רביבו: כך זה יוצא

אליהו (אלי) רביבו:  כי הם קונים רהיטים פחות איכותיים, שמתבלים יותר מהר

אליהו (אלי) רביבו:  כי הם צורכים יותר מזון, כי הם יוצאים פחות לבתי מלון ולמסעדות

אליהו (אלי) רביבו:  יש להם יותר ילדים

אליהו (אלי) רביבו:  כך יוצא שהנפחים שהם מייצרים גבוהים יותר

אליהו (אלי) רביבו:       ידוע שכל בית בישראל הוא פחות כלכלי לרשות המקומית, ודווקא באזור של ריכוז אוכלוסייה, שהחתך הסוציו-אקונומי נמוך יותר, אז הגבייה היא גבייה שלילית, והחיסרון בהכנסה יותר מורגש

אליהו (אלי) רביבו:  באותם אזורים לא מתקיימת שום אכיפה, ואנחנו רואים שבאיזשהו צריף טראגי דווקא באותם אזורים יש שפיכה בלתי מבוקרת של כל מיני פיראטים ששופכים פסולת

אליהו (אלי) רביבו:  ואני שואל קודם כול את אנשי הקרן, אם שלושה ומשהו מיליארד, כשבממוצע אתם מנצלים סדר גודל של 39%–40%

אליהו (אלי) רביבו:  2015–2019 ניצלו 39%

אליהו (אלי) רביבו:  נכון?      אז אנחנו רוצים להסתכל על זה כמדד

אליהו (אלי) רביבו:  כי הקרן הוקמה ב-1986

אליהו (אלי) רביבו:  ואם אנחנו מסתכלים ככה, אנחנו לא רוצים לדון את כל מה שהיה מימיה הראשונים של הקרן

אליהו (אלי) רביבו:  אני שואל, כשבמצב המיטבי ביותר מבחינתכם נשארו 60% שלא מנוצלים ולא מושקעים

אליהו (אלי) רביבו:  מה הסיבה שלכל הפחות אתם לא מגדירים אכיפה

אליהו (אלי) רביבו:  לא מתקצבים אכיפה ואמצעים טכנולוגיים כדי שבאמצעותם תוכלו לסייע לאותן רשויות מקומיות שנואקות תחת העול הזה, לצמצם את היקף הפסולת

אליהו (אלי) רביבו:  זאת השאלה הראשונה

אליהו (אלי) רביבו:       השאלה השנייה, מה אתם עושים עם גזם? גזם הוא תוצר לוואי שרשות מקומית אוספת את רובו, אדוני היושב ראש, ואני לא יודע שאתם, לפחות עד השנה האחרונה, כשהתחלתם לעודד יותר שטחי מחזור של גזם, מה אתם עושים לטובת העניין? איך אתם מגבירים את המודעות לכך? אילו תמריצים אתם נותנים לרשויות מקומיות שיעודדו משקיעים כדי שיפתחו כאלה ענפים לטיפול בגזם, וכך נוכל לצמצם את השטחים החסרים שיש להטמנת פסולת

יעקב אשר: חברת הכנסת אימאן ח'טיב יאסין

אימאן ח'טיב יאסין: בוקר טוב לכולם, כבוד השרה, כבוד היושב בראש, צוות הוועדה

אימאן ח'טיב יאסין:  אין ספק, דיון מאוד מאוד חשוב

אימאן ח'טיב יאסין:  תודה ח"כ רביבו, שאתה מתייחס למושב הנכון, מוחלשים

אימאן ח'טיב יאסין:  כי סמנטיקה זה גם משמעות

אימאן ח'טיב יאסין:  האנשים הם לא חלשים, האנשים מוחלשים

אימאן ח'טיב יאסין:  בכוונה או לא בכוונה, הם מוחלשים, ואם יהיו להם אפשרויות, הם לא יהיו במקום הזה

אימאן ח'טיב יאסין:       ולכן אני תחילה רוצה להדגיש את הנקודה שהעלה אחי יוסף לגבי היישובים הבלתי מוכרים בנגב

אימאן ח'טיב יאסין:  עוול אחד גדול, כאילו שלא מספיק שלא נותנים את השירות, הם באים ומעמיסים עליהם בקנסות, כשאין להם מאיפה

אימאן ח'טיב יאסין:  לא רק זה, הם סובלים גם ממפגע תברואתי, שבסופו של יום, בגלל שאין מי שיאסוף את הזבל הזה, הם חייבים לפנות מקום, אז מבעירים, וזה גורם למפגע בריאותי, קודם כול לתושבי המקום

אימאן ח'טיב יאסין:  אז הנקודה הזאת חייבת טיפול SOS, לא משהו אחר

אימאן ח'טיב יאסין:       הדבר השני שאני רוצה לשאול, כבוד השרה, לגבי קרן הניקיון

אימאן ח'טיב יאסין:  כולנו יודעים שיש כסף בקרן הזאת

אימאן ח'טיב יאסין:  השאלה היא איך החלוקה הזאת נעשית, מה הקריטריונים שלה, במיוחד לאור העובדה שיש רשויות מוחלשות שאין ביכולתן לעשות את העבודה שלהן כמו שצריך

אימאן ח'טיב יאסין:  יש הסוגיה של האשכולות שצצה לאחרונה, שלפעמים רשות מסוימת מגישה לקול קורא, והתקציב נכנס לאשכול, ואחר כך הוא נתקע שם מכל מיני סיבות

אימאן ח'טיב יאסין:  אז חשוב גם לבדוק את הסוגיה של האשכולות

אימאן ח'טיב יאסין:      נקודה אחרונה, ברשותך

אימאן ח'טיב יאסין:  הסוגיה של פסולת גסה בתוך החברה הערבית היא בעיה מאוד מאוד קריטית ורצינית

אימאן ח'טיב יאסין:  היא מפגע תברואתי, גם מרחבי, וגם, בסופו של יום, אנשים לא יודעים לאן ללכת עם הדברים

אימאן ח'טיב יאסין:  וזה דבר שאפשר לתת לו פתרון

אימאן ח'טיב יאסין:       יש, לפחות ברשויות, אנחנו לא מדברים על הנגב, מקומות מסוימים בנגב, לפחות ברשויות שיש כתובת שאפשר לעשות את הדברים, צריך לפחות שם להתחיל לעשות

אימאן ח'טיב יאסין:  תודה, וסליחה שחייבים גם לרוץ למקומות אחרים

יעקב אשר: מי שיישאר יוכל גם לשמוע את התשובות

יעקב אשר:  בואו נעשה רגע סטטוס

יעקב אשר:  יש לנו חמישים דקות

יעקב אשר:  אז אני אתן לשרה/מנכ"ל

יעקב אשר:  חשוב לנו מאוד לדעת, שוב, עם הפנים לעתיד, מה הולך לקרות? איך הולך לקרות? אילו שינויים מבניים לדעתכם צריכים לעשות? באיזו צורה? מה המדיניות

יעקב אשר:  ואני רוצה להשאיר אחר כך מקום לאנשים שחשוב שידברו

יעקב אשר:      בבקשה, גברתי השרה, ושוב, תודה שהגעת, למרות שזה לא היה התכנון מראש, אבל באת, ואת מתמודדת גם עם ענייני העבר, מה שנקרא, כאילו שזה באחריות שלך

יעקב אשר:  אבל לא משנה, יש דבר שנקרא רצף שלטוני

יעקב אשר:  יש גם כאלה שנהנים ממה שנעשה בעבר

יעקב אשר:  בבקשה, גברתי השרה

עידית סילמן: אנחנו לא, אבל בסדר

עידית סילמן:  קודם כול, בוקר טוב לכולם, ובוקר טוב לך, יושב ראש הוועדה, חבר הכנסת, חבר יקר, ואני רוצה לומר לך תודה, גם על שיתוף הפעולה וגם על האוזן הקשבת

עידית סילמן:  ובאמת זכינו כבר לשבת יחד אי אלו פעמים לא מעט, ולקבל גם סיוע ממך בדחיפה של נושאים חשובים, שהם שלנו

עידית סילמן:  ובאמת אני חייבת לומר שהיה חשוב לי להיות כאן היום בבוקר

עידית סילמן:       אז אני רק אגיד שבאמת הגעתי לכאן הבוקר כי המשרד הזה הוא משרד שיקר מאוד לליבי, וביקשתי להיות במשרד הזה

עידית סילמן:  ראיתי מה לא נעשה שנים ומה היה אמור להיעשות ולא קרה פשוט

עידית סילמן:  דיברו כאן הרבה על אסטרטגיות, וכל אחד הגיע וגיבש אסטרטגיה מאוד יפה ותוכנית עשירה

עידית סילמן:  בפועל לא יצא כלום לפועל, ובסוף המשרד נשאר עומד במקום

עידית סילמן:  ושלא תטעו – זה משרד מדהים, עם יכולות אדירות ועם אנשי מקצוע מצוינים

עידית סילמן:      וכאן אני רוצה לומר קודם כול תודה, גם ליושב ראש סיעת ש"ס, הרב אריה דרעי, שהבין את החשיבות של קרן הניקיון, שהבין שיש לה אסטרטגיה בסוף, ומהות וייעוד, ועזר לנו והשאיר את הקרן תחת המשרד להגנת הסביבה לטובת הייעוד הזה, באמת בתמיכה של ראש הממשלה ושר האוצר

עידית סילמן:  זה באמת לא מובן מאליו, כי הסכמים קואליציוניים צריך לממש

עידית סילמן:  ואצלנו זה לא קרה, וזה חד-פעמי וזה יחיד

עידית סילמן:  ואנחנו יודעים להעריך ולברך על זה, וזה רק מראה שבאמת השיח הוא שיח נכון

עידית סילמן:  אגב, גם למנכ"ל משרד הפנים רונן פרץ

עידית סילמן:  השיח הנכון הזה נמשך, כשבאמת שמו לנו גם את האירוע של היועצים הסביבתיים, ואני לא יודעת מי מכם שמע אתמול שהגענו להסכמות גם בנושא היועצים הסביבתיים במוסדות התכנון שנשארים תחת הייעוץ של המשרד, וגם אם ניקח יועצים חיצוניים, זה תחת התפקוד של המשרד ובהדרכתו ובהנחייתו

עידית סילמן:  הגדלנו לעשות והצלחנו להביא גם תקציבים שבאמת ישרתו את המטרה וייתנו מענה טוב יותר לשטח

עידית סילמן:       ואני רוצה לומר לכם, אנחנו, אני באופן אישי כשרה, החלטתי שאנחנו הולכים לשנות את כללי המשחק

עידית סילמן:  זה לא יכול להמשיך לעבוד ככה

עידית סילמן:  לא סתם נלחמתי, יחד עם המנכ"ל, שהקרן הזאת תישאר בתוך המשרד

עידית סילמן:  כי בסוף, זה אמור להיות הקטר החברתי, הכלכלי, מנוע צמיחה למשק, שיפסיק את ההטמנה, שכולנו יודעים שהיא לא טובה

עידית סילמן:  אין לנו שטחי הטמנה יותר

עידית סילמן:  אנחנו לא רוצים לייצר, כמו שיוראי הזכיר, תועלות משקיות שהן לא טובות, כמו פחמן וגזי מתאן

עידית סילמן:  אנחנו רוצים להפסיק עם ההטמנה, אבל אי אפשר להמשיך להגיד את זה שאנחנו מעוניינים להפסיק עם ההטמנה, ולא לייצר פתרון קצה שישרת בסוף את הרשויות

עידית סילמן:  זה לא רק מתקני השבה, זה הרבה, זה כל ה-R שהוא דיבר עליהם, גם יוראי

עידית סילמן:  אבל חלק מהם זה מתקני הקצה

עידית סילמן:      לנו יש אסטרטגיה שמדברת על להפוך את הפסולת לזהב

עידית סילמן:  לא סתם אנחנו מדברים על ה-Waste-to-energy

עידית סילמן:  פסולת היום בכל העולם שווה הרבה כסף

עידית סילמן:  זה משאב חיוני, רציני

עידית סילמן:  היום הוא מתנהל בצורה, צריך לומר, די קרטלית במדינת ישראל, ונמצא במקומות שהוא לא צריך להיות בהם

עידית סילמן:  באירוע הזה אין לא ימין ולא שמאל

עידית סילמן:  ואין פה אופוזיציה וקואליציה, ואין פה מגזרים, כי כולנו שותפים לזה

עידית סילמן:  גם לא שטחי A, B ו-C, כי בסוף, מה שקורה שם משפיע עלינו

עידית סילמן:  האוויר ששם מגיע אלינו

עידית סילמן:  אם נעשית שם שרפת פסולת, ואנחנו מתמודדים עם זה, ובטח ראית מה אנחנו עושים בנושא הזה בימים האחרונים, ובכלל יש לנו תוכנית שלמה של משילות סביבתית לדברים האלה

עידית סילמן:  המים הם אותם מים, האקוויפרים הם אותם אקוויפרים, מי התהום הם אותם מי תהום

עידית סילמן:  מה שקורה שם משליך אוטומטית עלינו

עידית סילמן:       ולכן המשרד שלי הוא לא הבעיה, הוא הפתרון

עידית סילמן:  הוא המשרד שמאחד את כולם, מחבר את כולם ומהווה פתרון אדיר וגם הזדמנות לחיבורים שאין כמותם כדי להשפיע להוסיף טוב למדינת ישראל

עידית סילמן:      ולכן, אני רוצה פה, מראש, להודות לשלטון המקומי והאזורי בישראל, שהם שותפים שלנו והם הזרוע הביצועית שלנו, ובלעדיהם אין לנו תועלת

עידית סילמן:  וכשקרן לא מממשת את המטרות שלה ולא מחזירה את ההיטל שהיא מקבלת לרשויות, הלכה למעשה, ולא עוזרת להן, היא לא מממשת את מטרותיה

עידית סילמן:  ובסוף, דולברג צודק, השותפים שלנו הם השלטון המקומי והאזורי

עידית סילמן:  המטרה שלי היא שהמשרד שלי לא יהיה רגולטור, ולא יהיה רק אחד שתוקע מקלות בגלגלים, ושמעתי את זה מאין-ספור אנשים

עידית סילמן:  אני רוצה שאנחנו נהיה הקטר שמניע את המשק ומייצר לו מנועי צמיחה, ותכף אתם תראו גם איך אנחנו עושים את זה

עידית סילמן:      בשבוע הבא אנחנו נמצאים פה בוועדה כדי להראות את כל התוכנית של המשרד

עידית סילמן:  ומהיום שנכנסתי לא הצלחתי להבין איך יכול להיות שהזניחו את התחום הזה כל כך הרבה זמן

יעקב אשר: לגבי השותפויות שאת אומרת

יעקב אשר:  אין ספק שהשלטון המקומי הוא שותף

יעקב אשר:  אני חושבת שהיה אפשר לוותר על נציג אחד מהאוצר, כי מספיק אחד כדי לתקוע

יעקב אשר:  ופה אולי - - - של השלטון המקומי עצמו

עידית סילמן: אז תכף המנכ"ל יסביר מה הרכיבה הקרן

עידית סילמן:  ובאמת, בין כל מתקני ההשבה שאנחנו נייצר ושאנחנו שואפים אליהם

עידית סילמן:  עכשיו הראשון למשרד הוא מנכ"ל המשרד גיא סמט, שבאמת היה במשרד האנרגיה, איש מקצוע בכל ההיבטים, ואני שמחה על זה שהוא איתנו כאן

עידית סילמן:  ושנים דיברו על אסטרטגיות, הפרדה במקור, לא הפרדה במקור, כל פעם שינו את זה

עידית סילמן:  חברים, אנחנו לא נדבר איתכם על אסטרטגיות

עידית סילמן:  אנחנו מדברים איתכם על איך אנחנו משנים מציאות ומייצרים פתרונות הלכה למעשה

עידית סילמן:  ואנחנו נותנים מענה לבעיות

עידית סילמן:       התושבים הם העיניים שלנו, הם האוזניים שלנו

עידית סילמן:  הם האנשים שבאנו לשרת

עידית סילמן:  בסוף, המשרד שלי צריך להיות רלוונטי

עידית סילמן:  אני רק רוצה לומר שהאזרח הפשוט הוא זה שאני צריכה להיות רלוונטית עבורו

עידית סילמן:  המשרד שלי צריך להיות רלוונטי עבור האזרח הפשוט

עידית סילמן:  שהאזרח הפשוט ישאל את עצמו איך המשרד להגנת הסביבה נוגע בי ורלוונטי לחיי היום-יום שלי

עידית סילמן:  וכן, הקרן עוד מעט, ביחד איתנו, המשרד, יוצאת לקמפיין ענק שנקרא "ישראל נקייה"

עידית סילמן:  כי כולנו רוצים מדינה נקייה יותר, בכל ההיבטים שלה

עידית סילמן:  וכשאנחנו מדברים על מדינה נקייה, אנחנו מדברים על איך אנחנו משנים התנהגות הלכה למעשה

עידית סילמן:  לא קל לשנות התנהגות של צרכנים

עידית סילמן:  אנחנו צריכים להיות סופר רלוונטיים בכל ההיבטים, כדי שזה יגיע עליהם

עידית סילמן:       אגב, רק שני קמפיינים הצליחו לשנות התנהגות צרכנית

עידית סילמן:  אחד, הוא לא קטפים את פרחי הבר, שאנחנו יודעים שהיום אנשים לא קוטפים את הפרחים, את הכלניות, הנוריות וכד' בשטח

עידית סילמן:  יש לנו "דרום אדום", אנחנו באים, מסתכלים, לא קוטפים

עידית סילמן:  ו"ישראל מתייבשת" עם רננה רז אז, שאנשים באמת לא משאירים ברזים פתוחים

עידית סילמן:  הקמפיין הבא יהיה "ישראל נקייה"

עידית סילמן:  אנחנו לא רוצים שאנשים ישליכו פסולת – לא בשטחים הפתוחים, לא בבית, לא ברחוב, אבל אנחנו כמשרד צריכים לתת להם גם מענה, איך עושים את זה נכון ומה עושים עם זה

עידית סילמן:  ויש חוק הפיקדון ויש מלא דברים

עידית סילמן:       אני כן רוצה להגיד לכם

עידית סילמן:  בכל הנושא של השטחים הפתוחים, וציין את זה כאן כבר הכנסת אלון שוסטר, יש לנו בעיה אדירה שנקראת "פסולת בניין", והשלכה של יותר ממיליון טונה פסולת שמושלת בשנה בצורה פיראטית בלתי חוקית, קרטלית

עידית סילמן:  אנחנו הכנסנו את זה לחוק ההסדרים ולתקציב הנוכחי, וזה היה קשה לנו

עידית סילמן:  ואתה, יושב ראש הוועדה, תילחם יחד איתנו להעביר את החקיקה הזו ולהשאיר אותה, כי אנחנו יודעים שאם זה לא יקרה עכשיו, זה לא יקרה אף פעם

עידית סילמן:  ובסוף, זה נופל על השטחים הפתוחים של כל הרשויות המקומיות, והן אמונות לפנות אותם, וזה עולה ים כסף

עידית סילמן:  ולנו בקרן אין מספיק כסף לפנות לכולם את הפסולת המושלכת בשטחים הפתוחים

קריאה: יש

עידית סילמן: אני אגיד לך שאין

עידית סילמן:  כי זה לא פתרון

עידית סילמן:  המטרה שלי היא לא לפנות פסולת שהושלכה באופן פיראטי

עידית סילמן:  המטרה שלי היא לתת פתרון קצה לפסולת הפיראטית הזו, ואת זה אנחנו נותנים בפסולת הבניין שנכנס

עידית סילמן:  אנחנו הכנסנו בחוק ההסדרים ובתקציב גם את האופציה לייצר מזבל אנרגיה

עידית סילמן:  ויחד עם החשב שיושב כאן ונציגיו, אנחנו הכנסנו את עניין המתקנים והתקצוב שלהם

עידית סילמן:  וזו עבודה קשה שנעשתה גם על ידי מנכ"ל המשרד

עידית סילמן:  וככה אנחנו נייצר מהזבל אנרגיה

עידית סילמן:  איך? כי הזבל שווה הרבה כסף

עידית סילמן:  והכניס גם מנכ"ל המשרד בעבודה קשה, גם עם רשות החשמל, וגם עם האוצר ואגף תקציבים והחשב, את האירוע הזה של הסדרה תעריפית לחשמל מפסולת

עידית סילמן:  עשרים שנה קדימה, עכשיו עובדים על פרטי הדברים

עידית סילמן:  אבל זה גם בתקציב ובחוק ההסדרים

עידית סילמן:  אנחנו היינו סופר מכוונים

יעקב אשר: אפרופו הדיון שהיה פה על אנרגיות מתחדשות, בנושא הזה של ההסדרה, וחוסר הוודאות שקיים

יעקב אשר:  בכל פעם משתנה התעריף, אז אנשים לא נכנסים לעניין הזה

יעקב אשר:  לא באנרגיה של זבל ולא באנרגיה סולארית

עידית סילמן:  אז אנחנו הולכים לתת ודאות

עידית סילמן:  ואנשים ירצו להקים מתקני קצה, כי אנשים יגידו שזה רווחי וזה נכון, וזה מדויק

עידית סילמן:  אבל הם לא יעשו את זה לבד בלעדינו, כי אתם יודעים מה יקרה כשהם יעשו את זה לבד בלעדינו? אנחנו נקבל את אירוע מתקן ראשון, שבסוף יש אזרחים שבאים ומתנגדים

עידית סילמן:       והיו לנו עיריות שבאו ואמרו, אנחנו רוצים שתקימו מתקן לפסולת אצלנו

עידית סילמן:  ואמרנו להם, לא

עידית סילמן:  בעיר חדרה, שיש בה הרבה תשתיות לאומיות, אנחנו לא רוצים להוסיף עוד תשתיות שאולי יזיקו לתושבים ויהיו עודף של תשתיות שלא מועיל במקרה הזה

עידית סילמן:      ולכן, אנחנו כמשרד נלווה את התהליכים האלה ונעמוד לצד הרשויות המקומיות, כדי שלא יהיה מקרה כזה שאחרי 12 שנה, אחרי שסיימתם כבר בבית הדין ובאירועים המשפטיים שלכם, תבוא שרה חדשה ויגידו לה, תשמעי, מה אפשר לעשות עכשיו? וגם על זה אנחנו נדבר, כי אנחנו מנסים לעזור

עידית סילמן:  אבל מתקני קצה חייבים לקום, כי כולנו צריכים פתרונות

עידית סילמן:       ואני רק אגיד, אנחנו מכניסים גם את הרישוי הסביבתי, ואנחנו נדבר עליו

עידית סילמן:  אנחנו מכניסים את הנושא של חיוב בניינים חדשים במענה לייצור של אנרגיה מתחדשת

עידית סילמן:  תכף המנכ"ל ייתן כאן את כל האסטרטגיה שלנו

עידית סילמן:  ואנחנו נביא גם החלטת ממשלה לטיפול בפסולת על כל ההיבטים

עידית סילמן:  גם בנושאים של המזון והביטחון התזונתי

יעקב אשר: אני הייתי רוצה לתת בסוף דקה, מה תוכנית העבודה שלכם, הצפויה, שאנחנו נוכל גם לעקוב אחרי זה, ואנחנו נעקוב אחרי זה

יעקב אשר:  לכן חשוב לדעת בנושא הקרן

עידית סילמן: יש כאן מצגת שלמה שתראה את העבודה הזאת

עידית סילמן:  אני רק אומרת דבר אחד

עידית סילמן:  השלטון המקומי צריך לקבל את ההחזרים שלו ואת המקום שלו, שהוא עובד איתנו בשיתוף פעולה

עידית סילמן:  אני ביום הראשון כבר הנחיתי את הצוות של המשרד להכין תקצוב ישיר לרשויות בהיבטים מסוימים, על פי קריטריונים מסוימים, כדי שהרשויות יוכלו ליהנות מזה

עידית סילמן:  גם בהתייחס לרשויות חלשות, גם בהתייחס לחברה הערבית, גם בהתייחס לחברה החרדית

עידית סילמן:      אי אפשר לבוא ולהאשים חברה מסוימת ולשים בסוף חקיקה שעשו אותה, בוא נגיד את האמת, בצורה מסוימת שלא הוסיפה טוב, ובסוף, כמו שאתה מניע מטוטלת לצד אחד בצורה לא טובה, היא חוזרת כסטירה חזרה

עידית סילמן:  ולכן המטרה שלנו היא לייצר תהליכים נכונים, גם חברתיים למדינת ישראל

עידית סילמן:  וזו המטרה שלנו

עידית סילמן:      אז אני רוצה לברך את כל מי שהגיע לכאן

עידית סילמן:  נכון, יש לנו עוד את המשטרה ירוקה לפנינו, ועוד הרבה אתגרים

עידית סילמן:  אבל אנחנו עושים את זה בשיטה של "להרוג טורקי ולנוח"

עידית סילמן:  בינתיים אנחנו מצליחים מצוין, כי אנחנו משמרים ורק מוסיפים טוב למשרד

עידית סילמן:  כולל בתקציב הגדול שהבאנו, התקציב הבסיסי והתוספתי למשרד

עידית סילמן:       אני רק אציין, רשות שתרצה להפריד במקור, ויש לנו רשויות שהולכות לכיוונים האלה, זו לא אסטרטגיה של המשרד, אנחנו לא הצבנו את זה כאסטרטגיה, כי אנחנו הצבנו עכשיו להביא פתרונות

עידית סילמן:  אבל רשות שרוצה ללכת לשם, אנחנו כמשרד תומכים בה, גם תקציבית וגם נלווה אותה בכל האירוע המקצועי של זה

עידית סילמן:  אבל כדי להפריד במקור, צריך בסוף פתרון לאן הזבל הזה ילך

עידית סילמן:       ואני רק אומר משפט אחרון, בשבוע הבא אנחנו באים כדי להציג את כל המשרד

עידית סילמן:  כל הארגונים שלנו גם הולכים להגיע, ואנחנו נשמח

עידית סילמן:  ואנחנו כאן בשבילכם ולרשותכם

עידית סילמן:  ולמי שאין את מספרי הטלפון שלנו זו בעיה, אנחנו גם ניתן אותם בסוף, ואתם תוכלו ליצור איתנו קשר ישיר, ואני שמחה כי יש שדולה סביבתית מאוד חזקה בכנסת, והיא תלווה אותנו ותרתום לנו

עידית סילמן:  כל מה שלא היה אנחנו נתקן, ובאנו לתקן ולעבוד מאוד קשה

יעקב אשר: תודה רבה, גברתי השרה

יעקב אשר:  דברי המנכ"ל הם בעצם המשך שלך, לכן חשוב לי שתאמר את הדברים, כדי שנוכל להספיק לשאול שאלות ולשמוע דעות אחרות

גיא סמט: אנחנו נתחיל לרוץ על מצגת על הקרן

גיא סמט:  אני לא אלאה אתכם בנתונים שאני חושב שכבר דיברו עליהם, על המצב הקיים

גיא סמט:  אני רוצה להגיד משהו על רקע יעדי האסטרטגיה של 2030

גיא סמט:  אנחנו הגענו למשרד ומצאנו עשייה מרובה בהכנת ניירות עמדה

גיא סמט:  כלומר, יש המון אסטרטגיות בניירות שהוכנו, ותוכניות מעשיות של מה קורה מחר בבוקר, איפה יש לי מתקן שיש לו תב"ע מאושרת, או מישהו קידם את התב"ע שלו בשנים האחרונות – מצאתי אפס

גיא סמט:       כלומר, נניח שמישהו מגיע למשרד התחבורה ומוצא שאין אף תוכנית לכביש

גיא סמט:  אז בערך זה המצב

גיא סמט:  אני עזבתי את המשרד, ולא התעסקתי בפסולת בערך שלוש שנים

גיא סמט:  אני לא מכיר פרויקט אחד שהוא חדש, שקידמו את התב"ע שלו והביאו, משהו שהביאו בשלוש השנים האחרונות

גיא סמט:  לא מכיר

גיא סמט:       עכשיו, זה המצב

גיא סמט:  אני מסרב לקחת אחריות על מה שנעשה בשלוש השנים האחרונות

גיא סמט:  אני יכול להגיד מה אני עשיתי

גיא סמט:  הייתי שם

גיא סמט:  ישבתי פה בוועדה ודיווחתי

גיא סמט:  וכשישבתי פה בוועדה התקדמנו במכרז לשומרוני הטוב, והמכרז הזה עף, לא בגלל שאני לא רציתי אותו

גיא סמט:  וגם התוכנית האסטרטגית אז נגרסה, ונכתבה תוכנית אסטרטגית שתאמין לי, די דומה לה

גיא סמט:       דודי אמסלם היה יושב ראש הוועדה, ותומר מכיר את זה, דיווחתי לדודי, ודודי עמד על דיווח איתי, ובאנו, הצגנו והתקדמנו במכרזים

גיא סמט:  אבל מכרזים, חלקם נעצרו, כי פחדו להתמודד עם הציבור

גיא סמט:  כן, להקין מתקנים זה להתמודד עם הציבור

גיא סמט:  והציבור לא אוהב את המתקנים האלה, אלא אם כן הם אצל רשות אחרת, במקום אחר, מעבר לים

גיא סמט:       אז אני לא מתווכח על האחוזים

גיא סמט:  אני גם לא מקבל את כולם, אבל אני אומר, יש כזה פער שמה נתעסק בדברים האלה? בואו נתחיל לעבוד

גיא סמט:  מה התוכנית? אפילו יש תיק תקצוב, ומה המקורות ומה סך ההוצאות, ואם תסתכלו על המקורות תראו שגם יש הכנסות עתידיות, כלומר, לא מדברים רק על מה נכנס באותה שנה

גיא סמט:  ובסוף, רואים שזה פחות או יותר מאוזן

גיא סמט:  כאשר התמיכה במתקנים בסך הכול, הקמת מתקנים זה 1

גיא סמט: 8 מיליארד שקל

גיא סמט:  התמיכה בהפעלה שלהם, שאלה ששאלת, היא כ-600,000,000 שקל, ואנחנו שוקלים אילו מתקנים צריך לחדש

גיא סמט:  ואני אגיד כאן, אין טעם לחדש מתקן שיש לו רווח והוא מרוויח, ואתה רואה שיש לו תשואה יפה להון

גיא סמט:  אז אתה אומר, מה, אני אתן לו עוד כדי שהבעלים ירוויחו? זה לאו דווקא מה שהייתי רוצה לעשות

גיא סמט:  כלומר, גם אם באים ואומרים

גיא סמט:  אני בטח לא מוכן שמתקן יקרוס או יפסיד

גיא סמט:  אני ארצה להביא אותו לאיזון

גיא סמט:  אבל אני לא ארצה להביא אותו לרווח

גיא סמט:  אני חייב שהוא יפתור לי את הבעיה, ואני חייב שהוא יתקיים

יעקב אשר: אני יכול להגיד לך מניסיוני

יעקב אשר:  כשיזם, קבלן, בעל חברה, לא מרוויח – הציבור מפסיד

יעקב אשר:  ככה או ככה

גיא סמט: אתה צודק לחלוטין

גיא סמט:  ביקשתי לבדוק

גיא סמט:  אגב, כל הקול קורא הזה קם כי אליי הגיעו בזמנו "גרין נט" ואמרו לי, אנחנו מפסידים, בגלל הסכם שהם עשו עם עיריית ירושלים

גיא סמט:  הקמנו את כל הקול קורא הזה כדי לאזן, כי בסוף, יש רשות מקומית מהצד השני, ויש ציבור שנפגע

גיא סמט:  אז הקמנו את הקול קורא הזה

גיא סמט:  אנחנו נתמוך בו ונחדש אותו כשנבין שהרווח של החברות הוא סביר

גיא סמט:  ביקשתי לבדוק, בעקבות שינויים בחומר האורגני ועלייה במחירים, ואלעד אמר לי שהוא יבדוק את זה, ובשבוע הבא יוצג בפניי המודל הפיננסי

גיא סמט:  ככל שנראה שאין שם רווח שהוא לא רווח מידתי, כי המטרה שלנו היא לא להשאיר את אותן חברות שעומדות מאחור, אלא להביא אותן לרווח הוגן, אז אנחנו נחדש את הקול קורא ונמשיך לתמוך

עידית סילמן: אגב, כל החומרים נמצאים גם באתר שלנו, גם הועברו לוועדה וגם יועברו אליכם באופן אישי

גיא סמט: לגבי מתקני השבה, 1

גיא סמט: 2 מיליארד

גיא סמט:  עוד פעם, אני לא מתעסק בהאם זה מספיק

גיא סמט:  אני בשלב של לאשר את התב"ע ולהגיע לסיכום, למשל עם רוביק דנילוביץ'

גיא סמט:  אני לא רוצה להגיע, כמו שהשרה הנחתה, לדיון שבו ראש רשות מתנגד

גיא סמט:       יש תב"ע בהליכים מתקדמים, התחילה עוד בתקופת הפעם הקודמת, כשאני הייתי, בנאות חובב

גיא סמט:  נאות חובב די רחוקה מבאר שבע

גיא סמט:  עדיין ראש העיר מבקש להבין את כל הפרטים, לומד את כל הפרטים, שאל שאלות נכונות, קיבל מאיתנו מכתב תשובה של ארבעה עמודים עם עוד נספחים

גיא סמט:  אחרי הפסח אנחנו נפגשים, ואני מקווה שברגע שהוא יאשר לי את זה נוכל להתקדם

גיא סמט:  הוא עומד על זה שהמתקן יהיה רק לתושבי האזור, אני גם את זה מקבל כהנחה

גיא סמט:  זה לא כל כך נוח לנו, אבל אנחנו מקבלים את הנחת העבודה

גיא סמט:  אנחנו מתחייבים

גיא סמט:  רוצים לצמצם את ההטמנה בשולי העיר באר שבע

גיא סמט:  רוצים להגיע לסיכום עם השלטון המקומי, כי אני חושב שללכת נגד השלטון המקומי לא מחזיק בסופו של דבר, התהליך לא מתקדם

גיא סמט:  אבל אלה באמת תהליכים סבוכים

גיא סמט:  ואם לא מכינים את הקרקע ואם לא מכינים תב"עות, הדברים האלה לא מתקדמים

עידית סילמן: רק נאמר שזה להכין קרקע, תב"עות, ללוות את התהליך, כי אין מה לעשות, אנחנו כמשרד יכולים לתת את הגב וללוות ולהיות קשובים לתושבים

עידית סילמן:  אגב, שלטון מקומי נבחר רק על הדברים האלה, של היום-יום והאיכות של חיי התושבים שלו

עידית סילמן:  וזו המטרה שלנו, ואנחנו כבר רצים על המתקנים האלה

עידית סילמן:  אנחנו חודשים, אבל כבר התחלנו לרוץ עליהם

לירון אדלר-מינקה: מה הצפי, יש לכם תאריך יעד?     

גיא סמט: אני יכול להגיד לך איפה כל מתקן עומד

גיא סמט:  למשל, מתקן ההשבה בנאות חובב, כשנסכם עם ראש העיר באר שבע, החשב הכללי פה יכול להעיד, אנחנו מוציאים את זה, כמה זמן מכרז?     

אבי זלצמן: המיון המוקדם יכול לצאת בעוד חודשיים

גיא סמט: כלומר, ברגע שראש העיר מאשר לי, חודשיים לאחר מכן, המכרז מבחינתי באוויר

יוסף עטאונה: לא התייחסת לרשויות הערביות

יוסף עטאונה:  כי יש ראשי רשויות שכן מעוניינים

עידית סילמן: אנחנו איתם כבר בתהליכים, ואנחנו גם נדבר איתכם ונספר לכם, גם נזמין אתכם לשולחן אצלנו בנושא הזה

גיא סמט: הפרדת חומר אורגני

גיא סמט:  אנחנו רוצים לתקצב את הרשויות המקומיות כדי להגיע לאותה פעילות שעמיעד דיבר עליה, לנסות קצת להוציא חומרים במקור

גיא סמט:       פעולות חינוך והסברה – 250,000,000 שקלים

גיא סמט:  סך הכול אסטרטגיה זה פסולת 4

גיא סמט: 97, יש התחייבויות בנושאים נוספים, אני אפרט גם אותם

גיא סמט:  1

גיא סמט: 3 מיליארד

גיא סמט:       השקף הבא, אלה הנושאים הנוספים

גיא סמט:  פסולת בניין, שלא תראו שהחבאנו בורקסים לחברים

גיא סמט:  הישיבות ב"זום" ואין כיבוד כמעט

גיא סמט:  לפסולת בניין חייבים להתייחס, השרה הזכירה גם קודם

גיא סמט:  אנחנו ביוזמת חקיקה

גיא סמט:  אני פונה ליועץ המשפטי של הוועדה

גיא סמט:  בפעם שעברה עבדנו יחד, ואנחנו נעבוד יחד ונביא את יוזמת החקיקה, היא בחוק ההסדרים

גיא סמט:  אנחנו כנראה נתפצל אחרי קריאה ראשונה, ונחזור לוועדה כדי לקדם את היוזמה הזאת

גיא סמט:  אני מניח שיהיו לה התנגדויות

גיא סמט:  כי בסופו של דבר, כשאתה מנסה לשנות את השוק, יש התנגדויות

גיא סמט:  ואתם תשמעו את ההתנגדויות

גיא סמט:  לקחנו את היוזמה בדיוק כמו שהיא עברה בקריאה ראשונה, לא עשינו בה שינויים

גיא סמט:  צריך לעשות בה שינויים

גיא סמט:  אנחנו נעשה אותם יחד עם הוועדה

גיא סמט:  לא חשבנו שנקיים דיונים נפרדים, נקיים דיון יחד

גיא סמט:       אנחנו נעשה את הדיונים

גיא סמט:  הדיונים בוועדה עם פתוחים לכולם

גיא סמט:  אני מבטיח שאני איפגש איתם, כמו שנפגשתי אז, אני איפגש איתם גם עכשיו

גיא סמט:  ועדיין אני מבטיח שאני אבוא נחוש לוועדה כדי לקדם את הדברים, ואני בטוח שנגיע להסדרים שהם טובים לכולם

גיא סמט:  בסופו של דבר, כדי לעשות שינוי, צריך להגיד את הדברים כמו שהם

גיא סמט:  מישהו נפגע, כי המצב הנוכחי שבו פסולת מושלכת בכל מקום בארץ, ובסופו של דבר הרשויות צריכות לפנות את זה, המדינה מפנה את זה

גיא סמט:  זה פשוט מטורף

גיא סמט:       סביבה בחברה הערבית – 200,000,000 שקלים, ותאמינו לי, יש עוד הקצאות נוספות, לא רק בנושאים הנוספים לחברה הערבית

גיא סמט:  באשכולות, שגם נוגעים לחברה הערבית, 150,000,000 שקל

גיא סמט:      הכנסות – 540,000,000 שקל, הוצאות מדי שנה בשנים האחרונות – 251,000,000 שקלים

גיא סמט:  כלומר, אנחנו מתקדמים בקצב ההוצאה

גיא סמט:  עדיין יש לנו יתרות מחויבות ויתרות לא מחויבות

גיא סמט:  היתרות הלא מחויבות הן 1

גיא סמט: 7 מיליארד שקל

גיא סמט:       הקרן לשמירת הניקיון, היתרות המחויבות שלנו הן 1

גיא סמט: 5 מיליארד שקל, כתובה לכם הרשימה, שרובם עוסקים בנושאים סביבתיים של מניעת הטמנה

גיא סמט:  עוד פעם, בחברה הערבית אנחנו רואים 127,000,000 שקל, אנחנו כבר ב-300,000,000 שקל מצטבר, קצת יותר אפילו, לדעתי, וגם עוד תקצוב שאנחנו רואים לאשכולות

גיא סמט:  יחד עם צד שני אנחנו רואים את ההתחייבויות של הטווח הקרוב

יעקב אשר: אני אומר לך את האמת, אני איש שמגיע מהפרקטיקה

יעקב אשר:  אני מייחס המון חשיבות לחינוך ולהסברה ולדברים האלה, אני מכיר את זה גם מתחום פעילותי

יעקב אשר:  אני חושב שהיום הפיל שבחדר שאנחנו צריכים לראות אם הולכת להיות לנו פריצת דרך בו, הוא הנושא הזה, האם אנחנו מביאים את חלופות ההטמנה למדינת ישראל או שאנחנו ממשיכים הלאה לגבות כסף על הטמנה, לקנוס את מי שצריך לקנוס בעניין הזה ולהעביר את זה ולקבל אחר כך תעודת יקיר - - -      

גיא סמט: בשקף הזה אתם יכולים לראות את המתקנים שאנחנו חושבים שצריך להקים

גיא סמט:  אנחנו צריכים לתכנן כמה שיותר

גיא סמט:  היו לי שיחות עם ראש מנהל התכנון לגבי קידום

גיא סמט:  עוד יש עבודה שנעשית על ידי רמ"י לגבי איתור מקומות

תומר רוזנר: לפי מה שאני מבין ממך, עד היום זה לא נעשה? לא נעשו איתורי קרקעות, לא נעשתה תוכנית לפסולת?     

יעקב אשר: לא נעשה

יעקב אשר:  אגב, נתנו לקרן פרס ניהול תקין, כי הם לא חרגו בתקציב, אין גירעונות והכול מצוין

יעקב אשר:  ואתה תעניק להם את הפרס

גיא סמט: אני רוצה לדייק

גיא סמט:  כן הייתה פנייה לרמ"י

גיא סמט:  אני חשבתי, בזמנו, ודאגתי שהמשרד להגנת הסביבה יקדם תוכניות

גיא סמט:  כי אני חושב שמי שאחראי צריך להיות על התכנון

גיא סמט:  והגישה השתנתה כשאני עזבתי בזמנו, והגישה הייתה שלמשרד אסור לתכנן כי הוא גם יועץ בוועדות וכו', ועדיף שיתכננו גורמים אחרים

גיא סמט:  מה שכן מצאתי שנעשה במשרד זה פנייה לרמ"י, ורמ"י בדקה איתורים של שטחים, ועם זה אנחנו יכולים להתקדם

גיא סמט:  אבל אתה מבין שזה השלב הכי - - - של לוח הזמנים

גיא סמט:       מבחינתנו הלאה יש כמה דברים

גיא סמט:  אחד, לנסות לאתר שטחים שאני יכול כבר להתחיל להפקיע ולעבוד איתם

גיא סמט:  ציינתי, רמת חובב, יש לנו בחירייה אופציה להתקדם, איגוד ערים מנסה להתקדם ואנחנו מדברים איתו

גיא סמט:  ירושלים, ראש העיר ביקש ואנחנו מקימים ועדת מכרזים משותפת, זה מופיע בחוק ההסדרים

יעקב אשר: איזה מתקן יהיה שם?     

גיא סמט: אני לא רוצה להתחייב, אבל בעיקרון יש שרשרת של מתקנים, זה ממתקן השבה, יכול להיות מתקן ביו גז

גיא סמט:  כן, מתקני השבה זה שרפת פסולת, זה השבת אנרגיה

יעקב אשר: אבל אתה מבין שזה החלק הקריטי של דיוננו להלן

גיא סמט: בחלק הקריטי, מה שאני עושה זה בחוק ההסדרים, מגיע למשרד

גיא סמט:  חודש אחרי חוק ההסדרים, דוחף בתוך חוק ההסדרים את הסעיפים שאני חושב שאני יכול להתקדם איתם

יעקב אשר: איזה חסם יש לך, את מה שאנחנו צריכים להעביר בחוק ההסדרים

יעקב אשר:  אין לך חסם

גיא סמט: החסם שלי, לדוגמה, הקרקע בירושלים, אני צריך לעבור איתה כנראה הליכים תכנוניים

גיא סמט:  אני מקים ועדת מכרזים משותפת

תומר רוזנר: זה בהחלטת ממשלה, הקמתם אותה כבר בפברואר

תומר רוזנר:  לא משנה, הקמתם אותה כבר, זה לא קשור לחוק

גיא סמט: תומר, זה נכון שהקמנו אותה, היא לא קמה לפני, בסדר

תומר רוזנר: מהם תיקוני החקיקה שאתה חושב שצריכים כדי לקדם את העניין שאתה מדבר עליו? לא צריכים, היא אומרת, השרה

עידית סילמן: לא

עידית סילמן:  אנחנו עושים את זה בתהליך מאוד מאוד מוסדר, ולכן עשינו את זה יחד עם החשב, יחד עם האוצר

עידית סילמן:  אני יכולה להגיד לכם שביום שאני חשבתי למנות את גיא למנכ"ל, עוד לפני שזה באמת נכנס לפועל, אמרתי לו, תתחיל לחשוב איך אנחנו מוצאים את פתרונות הקצה ומה אנחנו עושים

עידית סילמן:  וישר התחלנו לעבוד על זה בתוף התהליך הזה

עידית סילמן:  אגב, מהחשב ירדו איתנו לאילת רק לפני שבוע וחצי בעניין הזה

גיא סמט: בשוק הפסולת חסרים הרבה דברי חקיקה

גיא סמט:  לגבי הקמת מתקנים, אני לא חושב שחסרים דברי חקיקה

גיא סמט:  זו שאלה של ביצוע במוסדות התכנון

יעקב אשר: לכן אני שואל אם יש היום מנגנון שעובד ומתחיל לעבוד על העניין הזה של תיאום

גיא סמט: בחוק ההסדרים

גיא סמט:  כן, הכנסנו שם סעיף של פסולת כדי לקדם את זה

גיא סמט:  ועדיין, אני אומר לך, הבעיה המרכזית היא שאין לי כרגע את ה - - - שמפעילות את ההקמה

יעקב אשר: אבל אתה יודע למה קפצנו? כי בקטע הזה אין לך חסם שכרגע אנחנו צריכים לטפל בו בחוק ההסדרים

יעקב אשר:  יש חסמים אחרים שצריך לטפל בהם

עידית סילמן: היה חסם שהמשרד לא עשה את העבודה בתחום, בואו נגיד את האמת, אנחנו מהיום הראשון עובדים מול כל הרשויות המקומיות, ויחד איתן

גיא סמט: מה אנחנו עושים? אנחנו מנסים לבנות מנגנוני תמיכה שהם ארוכי טווח, כלומר לא מנגנון תמיכה שבכל שנה נגמר

גיא סמט:  מנגנון תמיכה שהוא לאורך שנים, יציב, אתה יכול להגיש לקולות קוראים שלו ולקבל את זה

עידית סילמן: יושב ראש הוועדה, חבר הכנסת יעקב אשר, זה שקף אחרון

עידית סילמן:  אלה הצעדים לקידום ולהשגת המטרה

עידית סילמן:  אנחנו נעבור על כל הצעדים

עידית סילמן:  אם יהיו עוד שאלות, אנחנו נשמח

עידית סילמן:  אנחנו גם בשבוע הבא פה כדי להציג את הכול

עידית סילמן:  ובאמת באמת, צריך לומר את האמת, זו המשימה של המשרד

עידית סילמן:  בשביל זה המשרד הזה הוקם

עידית סילמן:  הוא היה צריך לעשות את הדברים האלה

עידית סילמן:  הוא היה צריך לעבוד על תב"עות מאושרות, הוא היה צריך לשים את זה כאסטרטגיה

עידית סילמן:  אי אפשר לדבר על פסולת בלי למצוא לה פתרון

עידית סילמן:  אז לא נעשה, ולכן אנחנו עושים

עידית סילמן:  ואני יכולה להגיד לך מה אנחנו עושים בחודש וחצי שאנחנו נמצאים בתוך המשרד הזה, ומה אנחנו מתכננים עוד לעשות

עידית סילמן:  כי אנחנו כבר קידמנו והתחלנו, מה שלא היה בעבר

גיא סמט: אחת, תעריף חשמל

גיא סמט:  במשך זמן של חודשיים

גיא סמט:  תקצוב רשויות

גיא סמט:  במנהלת, אנחנו יחד עם החשב הכללי עובדים על מנהלת, פועלים שתקום מנהלת משותפת

גיא סמט:  לא רק המשרד להגנת הסביבה, הכי נוח להגיד, רק אני אעשה

גיא סמט:  אני חושבת שנכון לי לעבוד עם החשב הכללי, וזו עמדתי

שלמה דולברג: החשב הכללי הוא מנהל אותך במקום שאתה תנהל אותו

גיא סמט: אני יודע להסתדר גם עם האוצר וגם עם החשב הכללי

גיא סמט:      וחינוך והסברה

גיא סמט:  אנחנו חושבים שצריך לחזק את הדברים האלה ולעשות קמפיין, כמו שהשרה אמרה, ולעבוד

גיא סמט:  אלה צעדים מיידיים שהתחלנו בהם, לא משהו היסטורי

יעקב אשר: קודם כול, תודה רבה, ואני חושב שהנקודות הללו שבסוף המצגת הן נקודות קריטיות

יעקב אשר:       אני רק רוצה לומר דבר אחד לאוצר, לא נתחיל עכשיו את כל העסק מההתחלה

יעקב אשר:  לא יכול להיות שגוף כזה, לא תהיה לו כמעט פעילות, כמעט ולא הייתה פעילות בגוף הזה עם התקציבים הללו, עם הפעילויות שהיו, תמיד זה היה או קורונה או כמה דברים מסביב, קטנים וחשובים, אבל נורא קטנים

יעקב אשר:  המרכז של הפעילות הזאת היה צריך להיות איך לגרום לכך שתהיה פחות הטמנה במדינת ישראל, וכמו שאמרנו, העניין פה הוא לא שיהיה הכסף, אלא איך להפוך את הזבל לכסף

יעקב אשר:      לצערי הרב, יש פה כישלון חמור של קרן הניקיון

יעקב אשר:  אני חושב שצורת הניהול הזאת, אני גם חושב שהכוח המוגבר שיש לאוצר בתוך הקרן הזאת, לדעתי הוא גבוה מדי ומיותר

יעקב אשר:  כי לעצור, גם אחד יודע לעצור

יעקב אשר:  ולכן אני אומר, כחלק מחשיבה, אני לא אומר את זה כהחלטה וגם אין לי הסמכות לקבל את ההחלטה, אולי אפשר בשינוי חקיקה

יעקב אשר:  אבל יכול להיות שצריך לעשות משקל בפנים, בתיאום שלכם, אולי עם נציג של רשויות מקומיות נוסף, והאוצר יהיה רק עם נציג אחד, ולא שניים, כמו היום

יעקב אשר:  הנושא הזה של החסמים שדיברת עליהם הוא חשוב מאוד, ולכן תכף נגיע לסיכום, ואתם תראו מה אני מבקש לצורך הסיכום הזה

יעקב אשר:       אני כבר מודיע, אני לא אוכל כרגע לתת על נקודות ספציפיות, אני מעריך שלא

יעקב אשר:  גיל ליבנה, איגוד ערים דן

גיל ליבנה: נכבדיי, גברתי השרה

גיל ליבנה:  אנחנו בעוד חודש נקרא בהגדה של פסח על חמשת החכמים שישבו בבני ברק, עד שהגיעו, כל הלילה דיברו ביציאת מצרים

גיל ליבנה:  מסובין בחירייה, שזה ממש בני ברק העתיקה

גיל ליבנה:  ואמרו להם, הגיע זמן קריאת שמע של שחרית

גיל ליבנה:  אז קריאת שמע של שחרית זה עכשיו

גיל ליבנה:       עם כל הכבוד לתוכניות הללו, אין פה שום מתקן שיקרה פה וחתימה בחמש השנים הקרובות

גיל ליבנה:  והמצב בשטח הוא בלתי נסבל

גיל ליבנה:  מבחינת כל שרשרת הטיפול בפסולת

גיל ליבנה:      החסמים עכשיו הם כאלה שאם רוצים לשמור על מערך המיון ולפתח אותו עד שיהיו מתקני הקצה, צריך לתמוך במערך המיון הזה

גיל ליבנה:  זו החוליה בשרשרת הכי חשובה, שבלעדיה אין טעם גם להקים את מתקני הקצה הללו

גיל ליבנה:  זה השלב המכין למתקני הקצה כדי שיגיע ל-Waste-to-energy

גיל ליבנה:  לכשיהיה בעוד עשר שנים, יגיעו אליו שאריות מיון לשרפה, וכדי שכשיהיה מתקן לעיכול אנאירובי של הפסולת האורגנית להפקת אנרגיה, אז צריך את הפסולת האורגנית הממוינת

גיל ליבנה:  צריך את מתקן המיון

גיל ליבנה:  מתקני המיון היום זועקים לעזרה

גיל ליבנה:  הוותיקים שהוקמו, ואלה החדשים

גיל ליבנה:       המתקנים הוותיקים, הפסיקו להם את התמיכה, ואנחנו מנסים זה שנה לחדש אותה

גיל ליבנה:  אני מדגיש כאן, שמעתי את ההערה בעניין רווחיות

גיל ליבנה:  הדוחות שלנו של מתקן RDF בחירייה ושל מפעל גרין נט שמשרת את שני המטרופולינים הגדולים של ירושלים ושל תל אביב

גיל ליבנה:  אני מזכיר שמחצית מהתמיכה, שהיא בסך הכול 40 ש"ח לטונה, חוזרת לעיריות, בהנחה לעיריות, כתמריץ לעיריות למיין את הפסולת שלהן דווקא במתקני המיון האלה ולא לשלוח אותה להטמנה

גיל ליבנה:       קודם כול, העיריות כבר לא מקבלות את ההנחה הזאת

גיל ליבנה:  ואם המענק הזה לא יימשך, הכניסה למתקנים הללו תתייקר לאותן עיריות באותו סכום, ב-40 שקלים לטונה

גיל ליבנה:  40 שקלים לטונה זה כסף גדול לעיריות

תומר רוזנר: מר ליבנה, אתם ממיינים כמה טונות פסולת בשנה?     

גיל ליבנה: אנחנו ממיינים 600,000 טונות

תומר רוזנר: כמה מתוך זה הולך שלא להטמנה?     

גיל ליבנה: 55%

גיל ליבנה:  מתחלקים ככה: 15% מייצרים חומרי אנרגיה לבערה במפעלי נשר, שזה מחליף דלקים, ו-40$ זה פסולת אורגנית שהולכת לייצור של קומפוסט

גיל ליבנה:       הבעיה היא המשך התמיכה במתקני המיון הוותיקים והחדשים

גיל ליבנה:  והנושא הזה על שולחנו של המנכ"ל, אנחנו פנינו אליו בעניין הזה

גיא סמט: אלעד עמיחי בשבוע הבא יציג לי את המצב הכספי של המתקנים

גיא סמט:  ככל שתידרש התערבות שלנו, אנחנו נתערב

יעקב אשר: הבנתי

יעקב אשר:  כי מה הפחד? שאנחנו נתקדם עכשיו קדימה לעתיד היותר טוב, אבל ההווה הולך לנו

גיל ליבנה: אני רק מבקש שכשבודקים את המצב הכספי של המתקנים, שיבדקו גם את המצב הכספי של העיריות, של הלקוחות שלהם

גיל ליבנה:  כי אם זה לא יבוא מסיוע מהקרן, העיריות יצטרכו לשלם יותר

גיל ליבנה:  איגוד ערין דן לבדו משלם בשנה 100,000,000 שקל היטל הטמנה

גיל ליבנה:      עד שיהיו המתקנים הללו, חייבים לתת מענה או בפיצוי, או בהיטל דיפרנציאלי, היטל מופחת עבור הטמנה של פסולת אורגנית מיוצבת ביולוגית

גיל ליבנה:  אנחנו משקיעים בטיפול בזה, הפסולת הזאת הולכת להטמנה

גיל ליבנה:  חייב להיות מענק מיידי, אחרת יפסיקו למיין

גיא סמט: זו אותה רווחיות

גיא סמט:  אני גם תומך, וגם את ההיטל, אי אפשר הכול יחד

גיא סמט:  ב

גיא סמט:  גם את זה אנחנו שוקלים

יעקב אשר: תודה רבה

יעקב אשר:  ראש מועצה אזורית ברנר

דורון שידלוב: אנחנו בשלטון המקומי ובשלטון האזורי מרגישים שהקרן לא עוזרת לנו ורק מפריעה לנו

דורון שידלוב:  כל הנושא של השטחים הפתוחים, 80% ממדינת ישראל, שטחים פתוחים במועצות האזוריות, שקל אחד אנחנו לא מקבלים עבור פסולת בניין, פסולת חקלאית, עודפי עפר

דורון שידלוב:  כל הדברים האלה, ואנחנו מבקשים, מה שעלה כאן, לעשות את השינוי שקרן הניקיון תטפל בניקיון בשטחים הפתוחים

דורון שידלוב:      הדבר השני, דוגמה בנושא גזם

דורון שידלוב:  גזם, אנחנו יודעים לרסק אותו ויודעים להחזיר אותו

דורון שידלוב:  הבעיה היא שגזם עולה לנו הרבה יותר מאשר להטמין אותו

דורון שידלוב:  והרשויות מעדיפות להטמין את הגזם במקום לטפל בגזם

דורון שידלוב:  ואם נקבל תמרוץ נוכל לטפל בזה יותר טוב

דורון שידלוב:       הדבר השלישי, האחרון, הוא הנציגות

דורון שידלוב:  לא יכול להיות שאין לנו נציגות בשלטון המקומי ולשלטון האזורי בקרן שהכסף הוא שלנו

יעקב אשר: התאחדות התעשיינים, אנדריי סוסליקוב

אנדריי סוסליקוב: גיל כבר אמר את רוב הדברים, וגם אתה אמרת

אנדריי סוסליקוב:  אני לא רוצה לחזור

אנדריי סוסליקוב:  רק סוגיה אחת שלא עלתה פה היא העניין של הפקת גז, הפקת חשמל מגז המטמנות

אנדריי סוסליקוב:  זאת סוגיה שהפכה להיות כמעט, עומדת כיום על גבול הכדאיות הכלכלית

אנדריי סוסליקוב:  והמטמנות, לצורך העניין, במקום להפיק אנרגיה, המטמנות הקיימות בסוף יפסיקו את התהליך

יעקב אשר: איתן פרנס

איתן פרנס: כן, אז אנחנו איגוד חברות אנרגיה ירוקה לישראל, ארגון התעשייה של תחום האנרגיה הירוקה עם 200 חברות

איתן פרנס:  ענף הפסולת לאנרגיה שלנו נמחק בערך לפני חמש שנים

איתן פרנס:  היום כמעט אין חברות שפועלות בתחום הזה, הבריחו מכאן את היזמים

איתן פרנס:       הנושא של יעדים ומדדים להצלחה

איתן פרנס:  זו אחת המחלות של התחום שלנו, שקובעים כאן תוכניות ואף אחד לא עוקב אחריהן

איתן פרנס:       אדוני, אני רק אגיד לגבי הקרן

איתן פרנס:  ברור שזה נכון, אבל זה שרשות מקרקעי ישראל, רשות החשמל, לא נמצאות כאן במקום הזה, והן שצריכות לייצר לנו את התעריף

איתן פרנס:  מינואר אין תעריף לייצור חשמל בישראל

יעקב אשר: יהודה כהן

יהודה כהן: אנחנו התאחדות משנעי הפסולת בישראל, פסולת בניין בישראל

יהודה כהן:  אנחנו מבינים שזו בעיה קשה

יהודה כהן:  אנחנו קודם כול רוצים להיקרא בימים הקרובים לשרה, כדי להיות שותפים לניקיון מדינת ישראל

יהודה כהן:  איך אומרים, ממש דחוף

יהודה כהן:  אנחנו יודעים שזה בנפשנו, הנושא הזה

יהודה כהן:  כי מה שקורה הוא שיש השתוללות בנושא של כל משנעי הפסולת, אין השגחה

יעקב אשר: יהודה, תרשה לי לעצור אותך רגע

יעקב אשר:  השרה דיברה איתי כבר שמונה פעמים, טלפונית ובפגישות, על כך שאחד היעדים הכי חשובים שלה הוא הנושא הזה של השלכת פסולת

יעקב אשר:  יהיה דיון

יעקב אשר:       תודה רבה, בשתי מילים, מראשון לציון

יפעת מאירוביץ' יפת: אני חושבת שאנחנו מייצגים בסך הכול את אותו אינטרס, אני הייתי רוצה להוסיף משהו קצת יותר כללי

יפעת מאירוביץ' יפת:  אבל אנחנו תומכים בעמדה שהמתקנים של הפסולת צריכים להיות בשליטה של הרשויות המקומיות

יפעת מאירוביץ' יפת:  ראשון באמת נלחמת כרגע, ואני חושבת שגם השרה וגם המנכ"ל ייתנו לנו את כל הגב, כמו שהבטיחו, אבל אני מבקשת שקיפות

יפעת מאירוביץ' יפת:      כשאומרים לך שנותנים 530,000,000 שקל ואנחנו לא מוצאים אפילו מסמך אחד ונאלצים לפנות לבית המשפט

יפעת מאירוביץ' יפת:  לא קיבלנו מסמכים, אנחנו לא יודעים מי החליט ומי קבע

יפעת מאירוביץ' יפת:      הדבר השני שחשוב לי שתדע, וזה ברמה הארצית, שהבעיה שלך היא לא רק קרן הניקיון, היא ועדת התמיכות שנמצאת למטה

יפעת מאירוביץ' יפת:  כי מתקבלות החלטות בקרן הניקיון, ואחר כך יש ועדת תמיכות שאין בה נציגות של הרשות המקומית

יפעת מאירוביץ' יפת:  לפעמים מהחלטת ממשלה, החלטה של קרן, עד שברשויות המקומיות מקבלים תמיכה עוברות למעלה משנתיים, לא חותמים על פרוטוקולים, לא חותמים על התחייבויות

אורנית משה: אורנית משה, בשם תושבי ראשון לציון, נס ציונה וגן רווה

אורנית משה:  אדוני, אני מכבדת את הפורום הזה

אורנית משה:  לצערי, מתקני הקצה שעליהם מדברת עשרה יחד עם המנכ"ל, מדובר במתקנים שאין בתכליתם באמת פתרון לבעיית ההטמנה במדינת ישראל

אורנית משה:  אין פה בשורה אמיתית, לא בייצור החשמל ולא בהקטנת בעיית ההטמנה, אלא יצירה של בעיה לחצי מיליון תושבים

אורנית משה:       מדובר בזיהום אוויר שעלול לגרום לתחלואה בקרב חצי מיליון תושבים, חלילה

אורנית משה:  מדובר בארובות שעלולות לפלוט גזים מזהמים ולסכן את הבריאות שלנו, 1

אורנית משה: 8 ק"מ מהבתים שלנו

אורנית משה:  האם זה נראה לגברתי הגיוני? התשובה היא לא

אורנית משה:       ויתרה מזו, גם בוועדה הזאת קיבלנו גושפנקה אמיתית להתנהלות של הקרן, שהרי היא זו שאמורה לממן את הקמת המפעל הזה למיון אשפה

אורנית משה:  תשמע, לא רק שלא יפתרו את בעיית ההטמנה, אלא ימשיכו לשנע וימשיכו להטמין פסולת

אורנית משה:  אם היום מטמינים 80%, לכל היותר הם יטמינו 70%

אורנית משה:  האם בשביל זה המדינה אמורה להשקיע כל כך הרבה כסף ולהפוך אותנו לשפני ניסיון? למפרץ חיפה מס' 2

אורנית משה:      אני רק רוצה להסב את תשומת ליבך, אדוני, בהמשך למה שהיה בפגישה שלנו לעניין מפרץ חיפה

אורנית משה:  אדוני, הסקירה שנעשתה במקום, המדידות שנעשו במקום לא תואמות באמת את מה שקורה בפועל

אורנית משה:  מדובר בשפני ניסיון

אורנית משה:  תודה רבה

יעקב אשר: זה לא קשור כרגע לכאן

יעקב אשר:  אני יודע למה היא מתכוונת, אני רציתי שתבוא לידי ביטוי הזעקה שלכם

יעקב אשר:       סיכום, קודם כול אני מודה לך שהגעת, ומודה למנכ"ל שהגעת

יעקב אשר:  ואנחנו, ואני אומר את זה בשמי ובשם צוות הוועדה, אנחנו מוכנים לשיתוף פעולה בכל חקיקה שתגיע, אנחנו נטרוף כמה שנוכל מהר יותר, אבל נעשה את זה נכון ונעשה את זה טוב ונטייב את התהליכים

יעקב אשר:      אני שמח על רוח הדברים שדיברת, וגם יבוא לידי ביטוי במעשים, עם שיתוף פעולה יותר הדוק מול הרשויות המקומיות

דניאל מלצר: אדוני היושב ראש, חשוב להגיד

דניאל מלצר:  מאוד חבל לי על התחושה שאתה משקף שמשרד האוצר הוא איזה חסם פה, שהוא לא מעוניין

דניאל מלצר:  אני אשמח לשמוע מהמשרד להגנת הסביבה

דניאל מלצר:  אגף תקציבים הוא שותף מלא

דניאל מלצר:  מעולם לא היה חסם תקציבי להקמת מתקנים

יעקב אשר: דניאל, יש לנו בשבוע הבא דיווח של השרה

יעקב אשר:  חלק מהדיווחים שמחויבת הקרן

יעקב אשר:  היו עוד דיווחים שדיברנו עליהם

יעקב אשר:  אני מבקש שתבוא, ושם אני אתן לך לדבר

יעקב אשר:  אני מנסה להאיר את העניין הזה ולהגיד לכם שאני הולך לשבת לכם על הראש

יעקב אשר:  מודיע לכם, הולך לשבת לכן על הראש

יעקב אשר:  זה הסיכום בארבע מילים, פחות או יותר

יעקב אשר:       וב-12 מילים, קודם כול, הקרן לא תפקדה, ככה לפחות ההסתכלות שלנו

יעקב אשר:  אנחנו רוצים תוכנית שלמה, לא ציפיתי שתביאו היום את התוכנית מוגמרת לגמרי

יעקב אשר:  ראינו היום את כיווני החשיבה

יעקב אשר:  ואנחנו רוצים את זה גם בצורה, במיוחד בנושא של העתיד, איזשהו לוח גאנט של הדבר הזה

יעקב אשר:  אנחנו עשינו את זה במפרץ חיפה אתמול, יחד עם נציגי הממשלה

יעקב אשר:  אדוני המנכ"ל, אני רוצה לקבל תוכנית מסודרת לעניין הזה, כדי שנוכל להתחיל לעקוב אחרי זה

יעקב אשר:      אני מברך על הנושא הזה של הטיפול בפסולת בניין, שזה יהיה חשוב בעניין הזה

יעקב אשר:  אני אומר עוד פעם, לשקול שינוי, עוד נדבר על זה בהרכב, כדי לתת טיפה יותר משקל לרשויות

יעקב אשר:  בסוף, אתם הקטר שחייב להוביל את זה, ואתם מכוונים לעניין וזה בסדר

יעקב אשר:       אנחנו רוצים לוחות זמנים

יעקב אשר:  והוועדה תעקוב, תזכרו

יעקב אשר:  אני עושה הרבה דיוני מעקב, וכבר נכחו אנשים

יעקב אשר:  דיווחים

יעקב אשר:  זו מכה חולה שאני לא מוכן שזה ימשיך כך, אדוני

יעקב אשר:  שהמנכ"ל ייקח את זה לעצמו

יעקב אשר:  דיווח חצי-שנתי על תחילת שנת 2022, אגב לא הגיע גם כן לידי, והכול על שנת 2022

יעקב אשר:       כשיש דיווחים תהיה בקרה

יעקב אשר:  אנחנו לא באים בשביל לתת ביקורת, אנחנו רוצים שמהביקורת הזאת תצא בשורה

יעקב אשר:  הקרן הזאת, כמו שהיא, אין לה זכות קיום בצורה הזאת

יעקב אשר:  אם היא תשתנה ברוח הדברים שדיברתם, לטייב את התשואה, יש לה זכות קיום ואנחנו ניתן את כל התמיכה בעניין הזה

יעקב אשר:       הישיבה נעולה